
Co-piloto Arubiano ta aterisa 
cu avion di American Airlines 


na Aruba 


PVV lo maneha 


politica di 
integracion; 


Minister 
no lo pidi 


despensa pa 


discriminacion 


Gobierno di Ecuador ta reestablece 


visa pa Chinesnan debi na aumento di 


migracion 



•	 Cuatro funcionario 


di GNC suspendi 
pa incidente di 
indocumentado cu 
a huy 


•	 TNO: Panel solar na 


tur cas por supera 
e peak di demanda 
pa coriente na 
Aruba 


•	 Luna di mei 2024 


otro luna record 
pa turismo di 
Aruba 


TNO pa bin conta... 
Loke nos sa caba... 

Co-piloto Arubiano ta aterisa cu avion di American Airlines na Aruba 


Ayera ariba rednan social 
e video di e hoben piloto 
Anfernee 
Emerenciana 
a bira viral na momento 
cu e hoben, co-piloto di e 
avion cu a sali for di aero- 
puerto internacional di 
Charlotte rumbo pa Aru- 
ba, a comparti e momento 
special cu e pasaheronan 
di e vuelo. 


“Loke mester tabata un dia 
normal a resulta di bira un 
dia hopi special. Vuelo special 
pasobra esaki ta e isla bunita 
na unda mi a nace y crece te 


na e edad di 17 aña ora mi a 
bay biba Merca pa cuminsa 
mi trayectoria pa bira un pi- 
loto di aerolinea. Mi no por 
mas contento, emociona y 
orguyoso di por comparti e 
ocasion special aki cu boso,” 
Emerenciana a expresa den 
su video. 


Despues di dirigi na tur pre- 
sente den e cabina di avion 
den idioma Ingles, Emeren- 
ciana a dirigi algun palabra 
na Papiamento tambe na cu- 
alkier persona cu por tabata 
presenta den e avion cu ta 


ciudadano di Aruba. 


“Damas y cabayeros bon bini 
abordo vuelo 874 pa Aruba. 
Ta un placer pa boso ta hunto 
cu mi awe den un momento 
asina special. Cu hopi orguyo 


y cu emocion inmenso ta 
bunita pa scucha nos bunita 
idioma Papiamento resona 
den un cabina di American 
Airlines,” e piloto a resalta. 


Na aña 2022 Emerenciana a 


bira oficialmente un piloto 
pa e aerolinea American Air- 
lines. Esaki, manera e mes a 
conta riba su pagina di Face- 
book e tempo ey, semper ta- 
bata su soño desde cu e tabata 
chikito. 


“For di chikito mi a para na 
heki di aeropuerto Reina 
Beatrix soñando cu spera un 
dia mi por baha un di e avion 
grandi nan na Aruba. Cu ap- 
enas 17 aña mi a bay studia 
afo pa asina cuminsa cu e 
trayecto pa yega na e momen- 
to aki,” el a indica ariba su pa- 
gina di Facebook compaña pa 
potret di e momento cu el a 
bira oficialmente un piloto pa 
e aerolinea. 


Desde e momento ey Emer- 
enciana tabata spera cu pronto 
e lo por bula pa su dushi isla y 
transporta pasaheronan Aru- 
bianonan “cu hopi orguyo 
riba e vuelonan di American 
Airlines”, un momento cu fi- 
nalmente el a logra di realisa. 


Varios scol ta bishita 
Museo Cas Tan Tin pa 


actividadnan di “Fiesta di 


San Juan” 


Durante dos siman, for 
di 11 te cu dia 20 di juni, 
Museo di Cas Tan Tin ta 
ricibiendo 
studiantenan 
di diferente scol rond 
Aruba cu actividadnan di 
Fiesta di San Juan, Dera 
Gai caminda nan ta expe- 
riencia cultura y tradicion 
di e Fiesta di Cosecha. 


Departamento di Cultura 
conhuntamente cu Cuerpo 
di Bombero di Aruba y a or- 
ganisa un programa educa- 
tivo pa muchanan di 32 scol 


preparatorio y scol basico, 
for di 1ste te cu 3de klas, ho- 
bennan di Formacion Social 
tambe ta participa den esaki 
yudando cu e organisacion y 
guia di e muchanan durante 
nan yegada den busnan esco- 
lar. 


Diamars ultimo tabata na 
beurt St. Anna School di 
Noord unda studiantenan 
a scucha e historianan to- 
cante celebracion di San Juan 
expresa pa Sr. Jhon Fredy 
Montoya di Departamento 


di Cultura ken a pone nan 
baila y hasta participa den 
weganan relaciona cu e fiesta 
aki, Sr. Francis Toussaint di 
Cuerpo di Bombero a splica 
e muchanan tocante e tradi- 
cion di cende candela riba 
dia di San Juan, lo cual por ta 
peligroso pa hendenan, besti- 
anan y medio ambiente. 


Di su parti, director di Museo 
Cas Tan Tin, Richard Tromp, 
a expresa na redactor di Bon 
Dia Aruba cu ya caba un to- 
tal di 3.606 mucha a asisti na 
e actividad aki e cual ta bay 
dura pa 8 dia y un cantidad 
di mas o menos 450 mucha 
ta bishita Museo Cas Tan Tin 
pa experencia cultura y tradi- 


cion di fiesta di cosecha. 


Den grupo di entre 125 y 175 
mucha, nan ta ser educa y in- 
forma tocante fiesta di cose- 
cha, tradicion di baile, etc. Na 
final di evento, e muchanan 
cu a participa den weganan y 
demostracion di baile a haya 
un certificado. 

A suspende 4 funcionario di Guarda Nos Costa debi cu un 
indocumentado a huy durante transportacion 


Ayera diamars den or- 
anan di merdia, direc- 
tor di Guarda Nos Costa 
(GNC), Andrew Hoo a 
suspende 4 funcionario di 
e departamento aki debi 
cu 
recientemente, 
den 
proceso di transportacion 
di un persona indocumen- 
ta, el a logra huy di e fun- 
cionarionan. 


Den e incidente aki, cual a 
sucede dia 24 di mei ultimo, 
casi un luna despues,e fun- 
cionarionan en cuestion no 
a traha un proces verbaal pa 
asina splica kico por a sucede, 
tampoco nan no a meld e 
suceso. 


Tambe, director encarga cu 
GNC, Sr. Andrew Hoo a 
habri investigacion riba pre- 
sunto iregularidad cu placa 
di Land Aruba den e compra 
di pasashinan pa migrantenan 
cu ta ser deporta. 


Segun informacion cu Bon 
Dia Aruba a haya, posible- 
mente Koninklijke Mare- 
chaussee lo reforsa GNC 
mirando e suspension di e 4 
funcionario aki, caminda cu 
no ta descarta otro suspen- 
sion mas. 


Sinembargo, ta conoci cu 
esaki ta algo comun pa e 
funcionarionan di GNC pa 
motibo cu tin casonan ante- 


rior. Manera e detencion di 
e hoben Venezolano Maykol 
Chavez, cu a tuma luga na 
augustus 2022 y den cual e 
funcionario di fam Solognier 
y tambe ex-funcionario Perez 
tampoco a haci un proces 
verbaal; unda segun prue- 
banan cu Bon Dia Aruba ta 
dispone di dje, nan a kibra ley 
di trafico, pasa den verboden 
y persigui un solicitante di 
asilo. Te dia di awe nan GNC 
no produci un documento di 
controle unda cu e ta bisa cu 
nan a haci controle den ver- 
boden kibrando ley di trafico 
pa detene hende, demost- 
rando asina e iregularidadnan 
y falta di transparencia den e 
departamento. 


Ley di matrimonio di mesun sexo rechasa pa Parlamento di Aruba 


Den un reunion publico 
masha cortico mes, unda 
votacion so mester a tuma 
luga, ayera den oranan di 
atardi a tuma luga e vota- 
cion final pa ley di intro- 
duccion di matrimonio di 
mesun sexo, cu 10 voto na 
fabor y 10 contra, aunke 
ainda ta falta e decision di 
casacion dia 12 di juli. 


Ayera atardi tambe un publi- 
co un tiki mas chikito com- 
para cu esun di 8 di mei a 
logra drenta casi na ora di e 
votacion, pa motibo cu CEA 
y Polis no a duna permiso pa 
drenta na tempo, algo cu al- 
gun hendenan cu tabata kier 
scucha e prome ponencia a 
cuestiona. 


E votacion a keda igual cu 
esun anterior. Esnan cu a 
vota contra ta Mike Eman 
y Arthur Dowers di partido 
AVP; Hendrick Tevreden, Al- 
vin Molina, Darlaine Guedes 
Erasmus, 
Arthur 
Vallejo, 
Marco Berlis, Edgard Vro- 
lijk y Ricky Hoek di partido 
MEP; y Ryçond Santos Do 
Nascimento, parlamentario 
independiente. 


Esnan cu a vota na fabor di e 


ley ta Miguel Mansur di par- 
tido Accion21; Misha Ray- 
mond y Raymond Kamper- 
veen di partido Raiz; Marisol 
Lopez-Tromp y Aquannette 
Gunn di partido MAS; Ben- 
ny Sevinger, Mervin Wyatt 
Ras y Mike de Meza di par- 
tido AVP; Gerlien Croes, 
parlamentario independiente 
y Setty Yarzagaray di partido 
MEP. 


Misha Raymond: “A opta awe 
pa duna balor na discrimina- 
cion y no na igualdad” 
Despues di e votacion, redac- 
tor di Bon Dia Aruba a pun- 


tra un di e parlamentario cu 
tabata respalda e proyecto aki, 
Misha Raymond, pa su opin- 
ion. Raymond a bisa cu e lu- 
cha no ainda no caba. “12 di 
juli casacion mester duna su 
resultado, djis pasobra un ley 
ta ser rechasa no kiermen cu 
bo no por entrega atrobe. Tin 
pasonan cu nos por tuma, mi 
ta kere e siguiente uitslag cu 
ta casacion ta uno hopi im- 
portante na e momentonan 
aki. Locual mi ta lamenta ta 
cu nos parlamentarionan no 
por a wak, compronde y duna 
balor na kico e resultado ta- 
bata di HOF cu ta bisa cu no 
por tin discriminacion y toch 
a opta awe pa duna balor na 
discriminacion y no na igual- 
dad,” el a sigura. 


Manera el a menciona, dia 12 
di juli casacion lo duna su re- 
sultado y “mi ta spera cu ey- 
nan si lo por haci lo corecto 
y duna balor na kico ta lo 
corecto y esey lo bay duna na 
hendenan cu kier casa, pare- 
hanan di mesun sexo, e balor 
di no ser discrimina den nos 


comunidad.” 


El a dirigi algun palabra na e 
parehanan aki cu tabata ward- 
ando un resultado diferente 
den parlamento, na unda a 
señala cu “esaki no ta e final. 
Nos ta den luna di Orguyo, 
mi ta kere nan por ta orguyo- 
so di nan mes y mi ta orguy- 
oso tambe di e papel cu mi a 
bin ta hiba, e lucha cu mi ta 
hiba, pero e no ta caba awe. 
Mi no kier biba den un co- 
munidad unda cu discrimi- 
nacion ta esun cu ta reina den 
tur cos.” 


Ryçond Santos do Nasci- 
mento: “Nos mester duna 
e dignidad na cada persona, 
pero 
matrimonio 
mester 
keda sagrado” 
E parlamentario indepen- 
diente cu tambe for di dia 1 a 
trece su punto di bista dilanti, 
Ryçond Santos Do Nasci- 
mento a sigura cu esaki tabata 
un topico cu den comunidad 
tabatin dos posicion basta 
fuerte. “Locual ta importante 
pa compronde ta cu e pais 


aki ta kere den normanan y 
balornan tradicional, esey no 
ta kita cu nos mester respeta 
e dignidad di cada persona. 
Esey ta hopi importante, 
pero tin otro manera pa regla 
pa un hende por duna con- 
tenido na su bida manera cu 
e kier. Den e caso aki, full e 
polemica tabata rond di e ni- 
ficacion di matrimonio, kico 
matrimonio ta nifica, y si ma- 
trimonio ta algo reserva y sa- 
grado den su esencia unda cu 
e diseño di e homber ta traha 
pa un funcion social, su curpa 
ta traha pa un hende muhe y 
bo ta wak cu e curpa di hen- 
de muhe ta traha pa hende 
homber, e curpa di hende 
muhe ta traha pa duna luz na 
bida y alimenta e yiu, asina 
a bin cu un diseño for di un 
perspectiva cristian y catolico. 
P’esey e discusion ta bay hopi 
profundo, nos ta kere cu nos 
mester duna e dignidad na 
cada persona, pero matrimo- 
nio mester keda sagrado.” 


Carlos Guiamo, hurista, a 
splica na Bon Dia Aruba cu 
ora un votacion keda em- 
pata, mientras no tur parla- 
mentario tabata presenta, un 
di dos votacion tin cu tuma 
luga. Conforme Reglement 
van Orde, si e di dos votacion 
tambe keda empata, e ley ta 
considera desaproba (ver- 
worpen). Pues e di dos vo- 
tacion ta e ultimo y si e keda 
empata mes, no tin un di tres 
votacion y e ta keda desap- 
roba. 
Esaki ta algo cu activistanan 
manera Fundacion Orguyo a 
señala, cu ta nifica un retraso 
hopi grandi. Ta keda warda 
solamente riba decision di 
casacion dia 12 di juli. 

Segun Rapport di TNO: 
Si tur cas na Aruba instala solar panel, lo por supera e peak di demanda 
di electricidad na e isla 


Den un articulo den nos 
edicion di ayera, a trece 
dilanti informacion di e 
rapport di TNO tocante 
transicion di energia na 
Aruba, 
Corsou 
y 
Sint 
Maarten, cual minister di 
Asuntonan Economico y 
Clima di Hulanda, Rob 
Jetten, a pidi. Minister 
Jetten a presenta e presen- 
ta e rapport aki na Tweede 
Kamer. 


Den e rapport aki, TNO ta 
describi e suministro actual 
di electricidad na e paisnan, e 
plannan di e paisnan pa logra 
mas sostenibilidad den pro- 
duccion di electricidad y mo- 
bilidad y na mesun momento 
ta duna un bista di e op- 
cionnan pa logra un suminis- 
tro di energia completamente 
renobabel na e paisnan. 


Un di e punto cu a bin dilanti 
den e rapport ta e politica di 
energia nobo y topico di e 
acuerdo di LNG. Manera ta 
conoci na 2020, ministerio di 
Labor, Energia y Integracion 
a presenta un politica nobo 
di energia. E politica nobo di 
energia ta dirigi pa un provi- 
sion di energia cu ta barata, 
confiabel y sostenibel cu ta 
busca pa ta lo menos depen- 
diente di factornan externo. 


E politica ta busca pa reduci 
e emision di CO2 per capita 
pa 45% pa aña 2030 compara 
cu aña 2010, sin conta cu e 
efecto di ciere di e refineria. 
TNO ta indica cu e reduc- 
cion di CO2 aki mester su- 
cede door di energia mas 
eficiente pa negoshi, casnan, 
produccion di electricidad y 
awa. Tambe, e politica ta in- 
clui plan pa cambia pa LNG 
den lugar combustibel pa 
produccion di electricidad. 


Den 2021, Gobierno di Aru- 
ba a firma un acuerdo pa ter- 
mino largo cu Eagle LNG pa 
e suministro di LNG pa Aru- 
ba. E LNG mester a drenta na 
e tereno di e refineria, e mes- 
ter wordo gasifica pa e wordo 
transporta via tuberia pa e 
tereno di WEB. E tuberia lo 
sigui mas o menos e mesun 
ruta di e tuberia di combusti- 
bel cu ta sali di e refineria pa 
WEB. Pa final di 2023, Eagle 
LNG ainda ta tabata busca e 
permisonan necesario pa por 
realisa e proyecto. 


TNO ta remarca cu tin tiki 
informacion cu ta publi- 


camente conoci tocante e 
acuerdo di suministro entre 
WEB y Eagle LNG. Segun 
entrevistanan cu nan realisa 
pa e rapport aki, tin un acuer- 
do di 'take-or-pay' pa un can- 
tidad di LNG cu ta bal pa mas 
o menos 50% di e produccion 
di electricidad y cu e acuerdo 
ta dura 20 aña. Esaki ta nifica 
cu te 2046 of 2047 tin cos- 
tonan adicional pa aumenta 
e porcentahe di electricidad 
renobabel riba e 50%, paso 
LNG mester paga aunke si 
tin menos. Cu e aumento 
di demanda di electricidad y 
e quota minimo constante- 
mente di LNG, e porcentahe 
di energia di renobabel por 
surpasa e 50%. 


E politica di energia di 2020 
tambe ta dirigi pa aumenta 
e porcentahe di electricidad 
renobabel pa 50% pa 2030 y 
na 90% no mas laat cu 2050. 
Energia di biento ta keda e 
fuente principal di energia 
renobabel cu un porcentahe 
di mas o menos 45% di e pro- 
duccion di electricidad cu ta 
consisti di un combinacion 
di un parke di biento nobo y 
reemplasa e turbinanan di e 
parke di biento actual na Va- 
der Piet cu turbinanan nobo 
y mas grandi. Utilities Aruba 
NV y WEB ta confirma cu 
esaki ta ainda e strategia di 
Aruba. 


Pa loke ta e parke di biento 
nobo ta mira esaki na Rincon, 
un localidad cerca e parke di 
biento actual na Vader Piet. E 


rapport ta indica cu e locali- 
dad ta afo di e parke nacional 
y na mas di 850 meter leu di 
area habita, cu ta e distancia 
minimo cu e politica di Aruba 
ta e exigi. E bentaha adicional 
cu tin ta cu e mesun trayecto 
entre WEB y e parke di bi- 
ento na Vader Piet por wordo 
usa, pero tin mester un of dos 
kabel nobo pa e capacidad di 
transporte adicional. 


Na augustus 2022, Utilities 
Aruba NV a invita mercado 
pa expresa nan interes pa de- 
saroya, maneha y suministra 
electricidad cu e parke di bi- 
ento nobo. E acuerdo di sum- 
inistro di e parke di biento na 
Vader Piet a prolonga te 2029, 
door di cual e reemplaso di e 
turbinanan existente pa tur- 
binanan nobo y mas eficiente 
no ta wordo spera te 2029. E 
dos parkenan di biento con- 
huntamente lo tin un capaci- 
dad di rond di 90 MW pa aña 
2030. TNO ta remarca cu e 
idea ta cu e parti restante di 
energia renobabel lo wordo 
suministra pa energia di solo, 
cu un expansion di capacidad 
central di produccion cu 15- 
20 MW. Nan ta indica cu tin 
un preferencia di e compa- 
nia di utilidad pa solar panels 
central cu bateria pasobra e 
integracion por wordo con- 
trola hopi bon y inversion 
den e red di electricidad por 
ta limita. 


Ta spera tambe cu e porcenta- 
he di solar panels central riba 
dak ta sigui crece debi na e 


tendencia actual y e ambicion 
di e minister di Asuntonan 
Economico, Comunicacion y 
Desaroyo Sostenibel pa logra 
un transicion di energia in- 
clusivo. 


E rapport ta agrega cu e min- 
ister kier tambe pa e casnan cu 
no tin e medionan financiero 
pa inverti den solar panels, 
por participa. TNO ta señala 
cu iniciativanan manera esun 
di hospital Horacio Oduber 


pa apoya e empleadonan cu 
instala solar panels lo resulta 
den mas crecemento di e ca- 
pacidad instala di solar panels 
riba dak. 


Como ehempel, e rapport ta 
splica, cu si tur 1100 emplea- 
do usa e acuerdo y instala 5 
kW di solar panels, lo tin un 
total di 5.5 MW di solar pan- 
els PV. Si tur empleado insta- 
la e maximo di 10 kW pa cada 
cas, esaki lo aumenta te 11 
MW. Pa comparacion, si tur 
39 mil cas na Aruba instala 10 
kW di solar panels, lo tin un 
total di 390 MW instala, cual 
ta hopi mas cu e peak di de- 
manda na e isla. 


TNO ta subraya cu mien- 
tras e acuerdo di LNG cu a 
wordo firma cu Eagle LNG 
ta causa desacuerdo entre e 
ministerionan di gobierno y e 
tres compania estatal, e acu- 
erdo aki por determina gran- 
demente e futuro di e sumi- 
nistro di energia di Aruba, e 
gastonan di energia pa e habi- 
tantenan, e seguridad di sum- 
inistro y sostenibilidad. Pero, 
teniendo den consideracion e 
importancia di esaki, nan ta 
resalta, ta logico di spera un 
transparencia mas grandi y 
un miho convenio entre go- 
bierno y e tres companianan 
estatal (Utilities, WEB y EL- 
MAR). 

TNO pa bin conta... 
Loke nos sa caba... 


Mas di cuatro aña despues di e inicio di 
colaboracion di Aruba cu Eagle LNG, go- 
bierno Hulandes ta laga instituto di in- 
vestigacion cientifico y tecnologico TNO 
analiza kico e islanan autonomo den Ca- 
ribe ta haciendo encuanto energia renov- 
able. E conclusion ta simple: no mucho 
cos... Esey nos tabata sa caba, tur hende cu 
no ta cana cu wowo tapa na Aruba por sa 
esey. E investigacion no tabata util anto? 
E tin su utilidad pa gobierno Hulandes, 
pa ora e gobiernonan isleño bin conta 
nan ‘cuentos de hadas’, nan por bisa nan 
e berdad. Y kico e berdad ta? Cu e islan- 
an no ta bay logra mucho riba tereno di 
yega na cualkier meta honorable pa 2030, 
den cuadro di reemplaza energia a base di 
combustible fosil cu energia renovable, y 
esey pa varios motibo. Tin e motibonan 
fundamental valido, cu no tin nada di haci 
cu e gana o desgana di e gobiernonan pa 
logra e meta menciona. Y tin e motibonan 
propio di nos sistema politico cu lo im- 
pedi cualkier intento berdadero pa logra 
e meta ey. 


Ban cuminza cu e motibonan di fondo, den e 
caso di Aruba. Mescos cu e otro islanan nos ta 
un isla cu no tin acceso na suministro di energia 
di otro teritorio, un situacion di ‘stand alone’. 
Esaki ta haci yega na 100% energia renovable 
un soño bunita; bo mester tin un back-up cu 
practicamente lo mester ta un combustible fos- 
il. Esey no ta kita cu por trata di yega na un por- 
centahe mas halto posible di energia renovable. 
Pero pa logra esey bo lo mester tin e voluntad 
pa hacie y ta esey nos tin varios aña ta mira cu 
no tin un berdadero voluntad gubernamental 
pa logra esaki. Si nos compara nos situacion di 
awe cu esun di 10 aña pasa, por conclui cu ta 
atras so nos a bay. Kico ta faltando anto? Por 
ehemplo, un maneho mas activo pa logra un 
mayor aporte di energia solar, produci pa e ciu- 
dadania mes, na nan cas o negoshi. Si nos ob- 
serva con otro pais ta logra esey, ta inevitable 
un programa debido di subsidio gubernamen- 
tal; deseo individual di hende so no ta bay logra 
esey. Nos a yega di tende un solo palabra den 
e direccion ey? No, y muy probablemente go- 
bierno lo bisa cu no tin placa pa esey; loke ta 
berdad tambe. E pregunta ta e ora: pakico keda 
fomenta e tipo di propaganda barata aki, si nos 
sa cu no ta logra nada cu un gobernacion cu 
cartera bashi? Stop di bende pretension inutil 
cu no por logra toch. 


Un problema adicional cu ta stroba maneho 
encuanto energia renovable ta e intento pa sal- 
ba e refineria. E reciente rapport di Contralo- 
ria General ta nada positivo tocante e situacion 


dificil di e empresa estatal Refineria di Aruba 
NV, cu tin e propiedad clave pa e proyectonan 
indica pa gobierno como primordial: e acuerdo 
cu Eagle LNG y e acuerdo cu Acciona Energia 
pa desaroya un proyecto di hidrogeno a base di 
energia renovable. No tin claridad encuanto e 
futuro pa e empresa, pasobra no tin claridad 
tocante e contratonan, algo cu TNO tambe a 
ripara. E empresa no tin entrada di su mes, y ta 
depende di entrada di e compania subsidiario 
FMSA NV, cu ta importa y distribui combus- 
tible. Con ta para anto cu e dos proyectonan 
aki? E rapport di TNO, asina leu cu nos sa, 
no ta referi na e situacion actual. Eagle LNG 
tin cuatro aña ta traha, supuestamente, riba e 
proyecto na Aruba, unda nan ta topa cu prob- 
lema cu TNO aparentemente no ta menciona. 
E insistencia cu e lugar di entrada y almacenahe 
di e gas natural mester ta na e refineria, ta sirbi 
varios meta. Di un banda esaki mester duna 
Refineria di Aruba entrada pa compensa loke ta 
perde cu menos importacion di combustible. 
Di otro banda ta keda propaga e posibilidad di 
‘bunkering’ na trafico maritimo como posi- 
bilidad di haci e proyecto mas rentable, loke ta 
cuestionable. Manera Bon Dia Aruba a mustra 
den un analisis di LNG den nos region na au- 
gustus 2021, tin varios lugar den Caribe cu ta 
ofrece e servicio ey caba. Tambe e mandatario 
involucra tin un idea totalmente ilusorio di un 
reapertura di refineria a base di LNG. E situa- 
cion real ta cu WEB Aruba NV lo ta e unico 
cliente grandi, pa cual e tuberia cuestionable di 
San Nicolas pa Barcadera ta keda un asunto no 
resolvi; cu e agravante cu ta e ciudadano ta bay 
paga e infrastructura innecesario aki, pasobra 
por hiba e gas directamente Barcadera. 


Tocante e proyecto di hidrogeno nos por ta 
corto. Si nos tabatin e posibilidad di genera un 
extra 60 pa 70 MW di energia renovable, pa- 
kico hinca esaki den produccion di hidrogeno, 
pa despues converti esaki atrobe den coriente? 
Naturalmente lo ta ideal pa nos tin un back- 
up energetico ‘berde’, pero esey ta bin cu un 
costo grandi. Aki tambe e posibilidad di ex- 
porta hidrogeno lo keda un ilusion, mirando e 
tamaño di proyectonan di hidrogeno den nos 
region. Nos lo mester tin un produccion hopi 
mas grandi ainda di energia renovable pa por 
logra ‘economies of scale’ den produccion di 
hidrogeno. 


Loke awor e rapport di TNO ta bisa ta conoci 
caba; e contrato cu Eagle LNG lo stroba un de- 
saroyo mayor rumbo pa energia renovable. Sin 
embargo, esey no ta e unico problema; fayo pa 
defini un politica claro di energia renovable, no 
basa riba ilusion, ta stroba nos mas ainda y no 
ta mira cambio den esey. 


Minister 
di 
Turismo 
y 
Salud 
Publico, 
Sr. 
Dangui 
Oduber 
ta 
informa comunidad cu e 
resultadonan di turismo 
pa e prome 5 lunanan di 
aña 2024 a drenta. A caba 
di ricibi e resultadonan 
di luna di mei 2024 y por 
nota cu e tendencia di 
crecemento y demanda 
grandi 
pa 
Aruba 
ta 
continua. 


A ser demostra cu analisis cu e 
demanda pa Aruba ta keda un 
di esnan mas halto den henter 
Caribe. E indicadornan cu 
ta midi e exito di turismo ta 
confirma esaki. 


Minister 
Oduber 
ta 
satisfecho con luna di mei 
2024 a cera cu resultadonan 
positivo. Mei 2024 a ricibi 
111.180 
bishitante 
cu 
a 
drenta Aruba cu ta un 16.6% 
den crecemento. E prome 
5 lunanan di aña 2024 (Jan- 
Mei 2024) Aruba a registra 
un crecemento di 18.7% vs e 
prome 5 lunanan di aña 2023 


cu por cierto tabata e miho 
aña den historia di turismo pa 
pais Aruba. 


Nos mercado principal cu ta e 
mercado Mericano a registra 
un crecemento di 17% e 
prome 5 lunanan di aña 2024 
vs 2023 cu ta un crecemento 
impresionante. 


Turistanan ta keda satisfecho 
cu Aruba y ta clasifica e 
“Guest Experience” cu un 
9.0. E categoria cu a wordo 
clasifica 
mas 
halto, 
ta: 
ambiente cu 9.4. 
Loke ta mas remarcabel ta 
e hecho cu turistanan ta 
gastando mas placa y lagando 
mas placa atras den nos 
economia. 


Durante e prome kwartaal di 
aña 2024 turistanan a gasta 
un averahe di $666 pa cada 
turista. E gasto aki ta wordo 
midi for di nan credit card 
di Visa. Esaki a suma un 
total di gastonan regista di 
usuarionan di visa credit aki 
na Aruba di $185.095.875. 


Ta pa remarca cu e prome 
kwartaal di 2024 ta uno hopi 
positivo pa Aruba. 


Loke tambe ta importante 
pa menciona ta e hecho cu 
durante e prome 5 lunanan 
di aña 2024, un 31% di 
turistanan stayover a hospeda 
na un vacation rental. Aki 
minister Oduber a subraya 
e importancia pa regula e 
sector aki mas pronto cu ta 
posibel y ta contento cu e 
legislacion ta na Raad van 
Advies actualmente. 


Pa conclui, Minister Oduber 
ta satisfecho cu Aruba ta 
keda un destinacion precioso 
cu demanda halto pa hopi 
bishitante 
den 
Caribe. 
Resultadonan ta demostra cu 
keto bay tin cifranan halto pa 
confirma e bon maneho. 
Minister 
Oduber 
kier 
a 
gradici tur partnernan di 
turismo pa e resultadonan 
positivonan aki. E ta confirma 
cu e maneho cu ta ser hiba 


ta uno efectivo, treciendo e 
turista afluente cu ta contribui 
na e spin off economico di 
turismo. Danki na cada un 
persona laborando den e 
sector turistico, ban sigui 


demostra 
nos 
cordialidad 
y duna e hospitalidad na 
nos bishitantenan cu nos ta 
conoci pe. 

Asociacion di Cuerpo Consular di Aruba ta 
anuncia nan directiva nobo 


Hunta di AHATA ta reuni cu directiva di WEB pa dialogo tocante 
demanda di coriente 


E hunta di Aruba Hotel 
& 
Tourism 
Association 
(AHATA) a reuni cu di- 
rectiva di Water- en En- 
ergiebedrijf Aruba N.V. 
(WEB) pa un discusion 
habri y transparente to- 
cante e topico importante 
di demanda creciente di 
electricidad riba nos isla 
y capacidad di nos planta 
estatal. 


Durante e encuentro, WEB a 
duna un splicacion detaya di 
e capacidad actual pa produc- 
cion di electricidad, e proyec- 
cion di e demanda di coriente 
den futuro, y nan ideanan y 
plan strategico pa por cu- 
bri cu e demanda aki den e 
añanan binidero. E dialogo 
entre AHATA y WEB tabata 
positivo y constructivo, cu 
gran enfoke riba posibel solu- 


cionnan y riba colaboracion 
durante momentonan critico. 
AHATA a expresa speransa 
cu pronto Aruba lo sigui de- 
saroya 
energia 
sostenibel, 
manera molina di biento. 


Bayendo dilanti, AHATA lo 
keda activamente den dialogo 
cu WEB y otro partidonan 
involucra cu servicionan es- 
encial na Aruba, pa asina sigui 


contribui na solucion efecti- 
vo y sostenibel cu ta cubri e 
necesidad di nos comunidad. 


Tendencia di crecemento di turismo ta continua 
Luna di mei 2024 otro luna record pa turismo di Aruba 


Asociacion di Cuerpo Consular di Aruba 
ta anuncia nan directiva nobo pa aña 
2024-2027. 


E eleccion di e directiva nobo a conta cu 
participacion di consulnan miembro di 
ACCA. 


Durante un reunion general a scoge e 
siguiente miembronan como Directiva: 
Presidente: Consul di Republica Dominicana- 
Luis Eludis Perez; 
Vice President: Consul di Colombia -Gustavo 
Serrano; 
Secretaria: Consul di Costa Rica- Cecilia 
Maria Arendsz; 
Tesorero: Consul di India-Prakash Gupta; 
Miembro di Directiva Consul di Francia- 


Christian Mongellaz; 
Miembro di Directiva Consul di Mexico- 
Natasha d´ Arnault; 
Miembro di Directiva Consul di Uruguay- 
Roly Sint Jago; 
Miembro di Directiva Consul di Consul di 
Ecuador- Magali Guzman Meza; 
Miembro di Directiva Consul di Filipinas- 
Ami Henriquez Mendez; 
Board Advisor Solangel Dinmohamed Lacle. 


E directiva nobo ta asumi cu hopi entusiasmo 
y compromiso e tarea di fortalece e lasonan 
entre consuladonan na Aruba y sigui traha 
hunto cu Gobierno di Aruba pa asina brinda 
tur ciudadano cu nan ta representa riba nos 
isla derecho y oportunidad. 

Dieta Mediteraneo of no, comiendo cuminda di temporada por ta bon 
pa bo salud 


(AP)—Mientras e tempo- 
rada di verano ta acerca na 
Sicilia, Italia, Anna Fian- 
naca ta prefera e promen- 
tonnan, berenhena y cala- 
bacin (zuchinni) cu su 
ruman homber ta cosecha 
en bes di e cuminda empa- 
keta den supermercado. 


E dama di 89 aña ta cushina 
tur cos desde cero y ta come 
mayormente 
vegetariano. 
Pero e ta atribui un gran parti 
si su continuo bon salud na 
ahustamento di su dieta pa 
loke ta mas disponible du- 
rante aña. 


“Esaki ta djis e manera di bida 
na Sicilia, tumando loke e 
temporada ta duna bo,” segun 
Fiannaca, ken ta biba cerca 
di Agrigento. Comiendo un 
variedad di fruta y berdura ta 
un di e hopi aspectonan cu 
ta haci e dieta mediteraneo 
saludable. Esaki ta inclui un 
abundancia di pinda, bonchi 
y vet saludable manera azeta 
di oliva y pisca. 


Pero expertonan di nutri- 
cion ta bisa cu no ta importa 
unda bo ta, cumprando pro- 
ducto den temporada ta un 
stap facil pa crea habitonan pa 
come saludable. “Comiendo 
cuminda di temporada ta un 


ruta pa crea un variedad mas 
amplio den bo dieta,” segun 
Sharon Gray, un dietista reg- 
istra cu ta supervisa e pro- 
grama di nutricion comunal 
na University of Connecti- 
cut. 


Pakico come cuminda di 
temporada ta miho pa bo? 
Consumiendo un variedad 
halto di fruta y berdura ta un 
parti importante di bon nu- 
tricion, bahando e riesgo di 
malesa cardiovascular, obesi- 
dad y otro malesa. Scogiendo 
loke ta mas den abundan- 
cia den mercado tur luna ta 
un bon manera pa cuminsa, 
segun Gray, ken ta ofrece 
tayernan di cushinamento 
saludable pa residentenan cu 


salario mas abao na Hartford. 


Na New England, Merca, 
tomatinan di verano, berry y 
peach ta precede e papunan- 
an, calabasa- y cranberrynan 
di otoño. Tur tin un conteni- 
do halto di antioxidantenan y 
fibra, y ta provee un variedad 
amplio di vitamina, mineral y 
carbohidratonan compleho. 


E ta yuda cu productonan 
den temporada ta smaak 
miho. “Hopi adulto no ta 
gusta hopi fruta y berdura, 
pues di bo por haya algo cu 
nan gusta, nan por imple- 
menta esaki den nan dieta,” 
el a bisa. “Esey ta moviendo 
hende for di cuminda proc- 
esa pa prepara mas cuminda 


na cas.” 
Consumiendo cuminda di 
temporada tambe ta nifica 
comiendo productonan lo- 
cal, segun Julia Zumpano, un 
dietista registra na e Cleve- 
land Clinic, specialisando 
den prevencion y maneho 
di malesa. Banda di e benefi- 
cionan ambiental, producto 
local en general tin mas nu- 
triente pasobra e ta hecha 
naturalmente y ta ser con- 
sumi mas pronto despues di 
ser cosecha. 


“Bo ta bay maximalisa bo vi- 
tamina- y mineralnan eyden, 
e polifenol- y antioxidan- 
tenan cu ta e fundacion di 
con nos ta reduci e riesgo di 
malesa,” segun Zumpano. 


Con pa cuminsa? 
Cambia bo dieta ta rekeri un 
mente habri, segun Sean Hef- 
fron, cardiologo na e Center 
for Prevention of Cardiovas- 
cular Disease na NYU Lan- 
gone Heart. E ta coseha pa- 
shentnan pa mira mas leu cu 
e broccoli, ciboyo y otro ber- 
dura cu ta disponible full aña. 


“Habri bo mente pa ‘oh, mi 
ta mira hopi esparago, peach 
of alcachofa,’” Heffron a bisa. 
“E lo exposiciona bo na mas, 
y haci bo mas dispuesto pa 


purba come mas fruta y ber- 
dura en general.” Gray a nota 
cu mercadonan local (farmers 
market) a bira mas popular. 
Pero e ta recomenda tambe 
haciendo compras na cade- 
nanan regional, cual tin mas 
chens pa bende productonan 
local compara cu cadenanan 
internacional. 


E ta bisa hende pa wak e fly- 
er- y borchinan den tienda 
pa mira kico ta na benta, cual 
usualmente ta un indica- 
dor di abundancia temporal. 
Banda di spaar placa, esaki ta 
permiti hende cumpra cos- 
nan caro manera berries cu 
por pone den freezer pa come 
mas despues den aña. 


A pesar di e beneficionan, ex- 
pertonan ta adverti si cu co- 
miendo cuminda di tempo- 
rada no ta un cura pa malesa, 
y algun estudio a descubri 
cu hende den climanan mas 
frieu ta sufri di deficiencia 
nutricional den winter. Esaki 
ta nifica cu bo mester sigui 
cumpra berduranan full e 
aña. 


“nos mester shete pa nuebe 
porcion di fruta y berdura tur 
dia,” Zumpano a bisa. “No- 
benta porciento di nos no ta 
come suficiente.” 


Merca: 
Dokter na Texas acusa di tuma informacion priva di pashent riba cuido 
transgenero 


(AP)—Un dokter na Tex- 
as cu ta yama su mes un 
denunciante riba cuido 
transgenero pa menornan 
a ser acusa di ilegalmente 
obteniendo 
informacion 
priva riba pashent for di 
e hospital pediatrico mas 
grandi den e nacion cu no 
tabata bao di su cuido. 


Fiscalnan federal a bisa cu dr. 
Eithan Haim, un ciruhano di 
34 aña di edad, a horta e in- 
formacion y a comparti esaki 
cu activistanan conservativo 
cu “intento pa causa daño 
malicioso” na e Children’s 
Hospital na Houston, Texas. 


Haim a declara su mes no 
culpable dialuna den corte 
federal riba cuatro conteo 
di obtencion ilegal di infor- 
macion di salud. Haim, un 
ciruhano di Dallas, a traha 
na e hospital den pasado 
como parti di su residencia. 
E condenacion contra Haim 
ta alega cu na 2023, el a pun- 
tra pa reactiva su registracion 


eynan pa haya acceso na in- 
formacion riba pashentnan 
pediatrico cu no ta bao di su 
cuido, incluyendo nomber- 
nan, nan dokter y codigo di 
tratamento, y despues el a 
entrega e informacion na un 
contrato cu media. 


Haim a identifica su mes 
publicamente como e per- 
sona cu a duna e informacion 
di pashent na e hospital na 
un activista conservativo, ken 
a publica un storia cu e hos- 
pital tabata dunando cuido 
transgenero na muchanan 
menor di edad den secreto. E 
tempo ey, cuido transgenero 
pa menornan tabata legal na 
Texas, pero e hospital a anun- 
cia na 2022 cu e lo stop duna 
terapia di genero. 


Legisladornan di Texas a 
prohibi cuido transgenero 
pa menornan na september 


2023. E ley ta bao desafio den 
corte. Al menos 25 estado a 
adopta leynan limitando of 
prohibiendo cuido medico di 
genero pa menornan trans- 
genero, y mayoria di e esta- 
donan ey a enfrenta casonan 
lanta na corte. 


Haim a enfrenta te cu 10 aña 
den prizon y un multa di 
250,000 dollar si haya conde- 
nacion. El a ser libera riba un 
bono di 10,000 dollar. “Mi a 
mantene desde comienso cu 
mi no a haci nada robes. Mi ta 
bay bringa esaki, defendiendo 
denunciantenan tur caminda, 
segun Haim a bisa pafo di 
corte dialuna. E hospital a ne- 
nga di duna comentario riba 
e carganan contra dje. Den 
declaracionnan anterior, ofi- 
cialnan di e hospital a bisa cu 
su dokternan semper ta duna 
cuido den cuadra cu ley. 

Bishita di Minister di Husticia Shalten Hato na Wardacosta y Militarnan 
na Corsou 


Diabierna 14 di juni Min- 
ister di Husticia, Shalten 
Hato, a haci un bishita na 
Wardacosta Region Ca- 
ribe Hulandes y Militar- 
nan na Corsou. E bishita 
aki tabata dirigi pa por 
obtene un bista mas pro- 
fundo den operacionnan y 
retonan cu cua ambos or- 
ganisacion diariamente ta 
keda confronta. 


E Minister a ricibi un bon 
bini na Base di Marina na 
Parera di Comandante di 
Forsanan Naval den Region 
Caribe y alabes di Director 
di Wardacosta, Walter Han- 
sen, y di Director Suplente di 
Wardacosta, Joëlle de Jong- 
Mercelina. 


E dia a cuminsa ku un pro- 
grama extenso na Wardacos- 
ta. E meta di e bishita tabata 
pa duna Minister Hato un 


bista di e tareanan diario di 
Wardacosta, entre cua, com- 
bati actividadnan ilegal riba 
lama, (tal manera contraban- 
da di droga y transporte ile- 
gal di persona), operacionnan 
di buskeda y emergencia, y 
salvaguardia nos ambiente 
maritimo. Na e momentonan 
aki Wardacosta ta tratando un 
proyecto di transmision, cu 
aña binidero lo zorg pa mas o 
menos 40 cupo nobo di tra- 
bao. 


Minister tambe a haya e 
oportunidad pa participa den 
diferente actividad di deporte 
cu Personal di Wardacosta, pa 
experencia e importancia di 
condicion optimal fisico pa e 
trabao aki. Minister a expresa 
su aprecio pa e dedicacion y 
profesionalismo di e personal 
di Wardacosta y a enfatisa e 
importancia di nan labor pa 
siguridad nacional. 


Despues di merdia e min- 


ister a move den helicopter 
di Wardacosta pa bay riba e 
tereno di ehercicio militar na 
Wakawa. Aki Comandante di 
Militarnan di Corsou a ricibi 
e, den persona di Capitan 
Sicni Meulens. E programa 
tabata encera un presentacion 
di e programanan militar y di 
entrenamento actual, cu ta 
enfoca riba garantia di segu- 
ridad y stabilidad den region. 


Minister a asisti na un prac- 


tica militar y a haya e opor- 
tunidad pa papia cu e militar- 
nan tocante nan experencia y 
retonan cu nan ta confronta 
den nan trabao. Minister a 
enfatisa den su speech e im- 
portancia di cooperacion en- 
tre e diferente servicionan di 
siguridad. Tambe el a expresa 
su aprecio pa Militarnan di 
Corsou y a subraya e impor- 
tancia di un mayor profe- 
sionalisacion di militarnan di 
Corsou. 


Hulanda: 
Gobierno su sosten pa Covid na negoshinan tabata efectivo pero hopi largo 


(NLTimes) - E sosten pa 
coronavirus cu e gobierno 
Hulandes a duna negoshi- 
nan tabata hopi efectivo. 
E economia Hulandes lo 
a ricibi hopi mas daño sin 
dje. Sinembargo, el a dura 
hopi tempo segun CPB a 
conclui den un estudio to- 
cante efectonan di e sos- 
ten di coronavirus. 


Casi inmediatamente cu e 
prome lockdown di corona- 
virus, e gabinete Rutte III a 
crea un pakete di sosten di 30 
biyon euro. E negociantenan 
por a usa e sosten aki pa paga 
nan empleadonan y cubri 


gastonan standard. Nan por 
a reporta esaki den impuesto 
y hendenan cu ta emplea nan 
mes por a bay municipalidad 
pa ricibi sosten. 


Segun CPB, esaki tabata hopi 
efectivo. E economia Hulan- 
des a cay cu 8 porciento den e 
prome kwartaal di coronavi- 
rus, sinembargo e dolor a ser 
carga pa gobierno mas tanto. 
Falta di empleo a perman- 
ece abao y Hulanda a sigui 
funciona, cu bon resultado 
compara cu otro paisnan Eu- 
ropeo. 


“E pakete aki tabata un cusin- 


chi pa e economia. Tabatin 
miedo di un paro completo, 
sinembargo esaki a crea e 
confiansa cu e economia por 
recupera, hasta den un pan- 


demia,” CPB su investigador 
Bastiaan Overvaast a bisa. 


E parti malo di esaki ta cu e 
gabinete a mantene e sosten 


pa hopi tempo, eventual- 
mente dunando companian- 
an alrededor di 86 biyon euro 
den sosten. Segun CPB, e 
gobierno mester a retira e pa- 
ketenan den fase y mas trem- 
pan. Pa motibo cu e sosten a 
keda core demasiado tempo, 
e economia a opera demasi- 
ado bon pa un tempo. “E 
mercado di labor a keda preta 
y e economia a sigui crece. 
Sinembargo e sosten a con- 
tinua. E por a ser retira mas 
trempan.” 


Test di EFO y rapport educacional 
reevalua 


(CuraçaoChronicle) 
- 
Ministerio di Educacion, 
Ciencia, Cultura y de- 
porte a anuncia e inicio di 
un proceso di evaluacion 
pa ambos Final Primary 
Education Test (EFO) y 
rapport educacional. 


Tin hopi debate andando 
tocante con efectivo EFO 
ta como un suplemento ta e 
rapport educacional. E Min- 
isterio tin e meta di ahusta of 
reemplasa e hermentnan aki 
si ta necesario. 


E decision aki ta bini despues 
cu a publica e resultadonan 
recien pa EFO di e aña esco- 
lar 2023 pa 2024. Un total di 
1,663 studiante di 8ste klas a 


ricibi conseho pa educacion 
secundario. Di e studian- 
tenan aki, 446 lo bay HAVO 
(educacion secundario gen- 
eral), 1,134 na VSBO (edu- 
cacion preparatorio pa educa- 
cion vocacional secundario) 
y 54 lo bay AGO (educacion 
special). 


E coordinacion di e proceso 
di EFO a ser conduci pa Im- 
plementation 
Organization 
for Education and Science 
den colaboracion cu e direc- 
tivanan escolar y Examina- 
tion and Testing Expertise 
Center. Anteriormente e aña 
aki, e minister a indica cu e 
transicion di educacion pri- 
mario te secundario lo keda 
evalua y optimalisa, tumando 


na cuenta e legislacion exis- 
tente di educacion. 


Segun e ley, admision na 
e prome aña di HAVO of 
VWO ta basa riba e rapport 
educacional. 
Directivanan 
escolar tambe por conduci 
evaluacion adicional tocante 
HAVO of VWO basa riba e 
rapport educacional y per- 
spectiva den desaroyo di e 
studiantenan. 

Centro di asilo evacua despues cu puiro sospechoso a ser haya den 
envelop manda 


(NLTimes) - Un edificio 
na e centro di recepcion 
Ter Apel a keda evacua 
diaranson mainta despues 
cu un envelop cu puiro 
sospechoso a ser haya 
den e sala di post. Solici- 
tantenan di asilo y em- 
pleadonan di e oficina di 
inmigracion 
Hulandes 
IND a ser obliga sali for 
di e edificio na e pueblo 
di Groningen, vocero di 
IND a confirma despues 
di informacion inicial di 
RTL Nieuws. 


E no tabata sa cuanto persona 
tabata na e edificio ora cu e 
plan di evacuacion a keda 
activa net prome cu merdia. 
“E servicionan di emergencia 
a presenta na e sitio y nos ta 
wardando pa nan resultado.” 
Polis a bisa cu decenas di per- 
sona a keda evacua a causa di 


e incidente reporta. 
Polis y e departamento di 
bombero te ainda tabata in- 
vestigando e carta posible- 
mente peligroso cu a ricibi 
alrededor di 2 ora despues 
di e evacuacion. Esaki lo 
tuma tempo segun e vocero 
a informa. El a bisa tambe 
cu algun di e personanan cu 
a evacua awo a sigui cu nan 
trabao den parti di e edificio 
cu ta separa. Otronan a tem- 
porariamente keda na otro 
parti di e sitio, segun polis y 
e region di seguridad Gron- 
ingen a informa. 


E edificio en cuestion ta unda 
empleadonan di IND ta tene 
nan prome dialogo cu per- 
sonanan nobo como parti di 
nan proceso ora cu nan aplica 
pa ricibi asilo na Hulanda. 


PVV lo maneha politica di integracion; 
Minister no lo pidi despensa pa 


(NLTimes) - Den e Gabi- 
nete Schoof I, integracion 
lo cay bao Ministerio di 
Husticia y Seguridad, no 
Ministerio di Asuntonan 
Social, manera ta actu- 
almente, 
Ingrid 
Coen- 
radie di PVV, candidato 
pa Secretario di Estado 
di Husticia y Seguridad 
a bisa diamars despues di 
reuni cu formador Rich- 
ard van Zwol y candidato 
pa Prome Minister Dick 
Schoof. 


Marjolein Faber, PVV su 
candidato pa Minister di In- 
migracion, a bisa cu e no lo 
pidi despensa pa su comen- 
tarionan den pasado tocante 
repoblacion y descripcion 
di Islam como un ideologia 
castigabel, sinembargo a bisa 
cu e tin intencion di actua 
manera un Minister. 


Riba diamars, Ingrid Coen- 
radie a bisa cu, como Secre- 
tario di Estado pa Husticia y 
Seguridad, e lo ta responsa- 
bel pa Civic Integration Act, 
e sistema di prizon, moral y 
maneho di crisis segun ANP. 


Ministerio di Husticia y Se- 
guridad ta trata polis y poder 
di ley. E gobierno derechista 


su decision di move inte- 
gracion bao su mando ta ex- 
tra remarcabel mirando cu 
e gabinete di Schoof tambe 
lo tin un Secretario di Es- 
tado separa pa Participacion 
y Integracion,cual ta cay bao 
Ministerio di Asuntonan So- 
cial y Empleo. 


Schoof y Van Zwol a papia cu 
Marjolein Faber, candidato 
di PVV pa Minister di Asilo 
y Migracion, riba diamars. 
Su nominacion a causa varios 
reunion di crisis entre 4 par- 
tidonan di coalicion siman 
pasa despues cu VVD a trece 
dilanti preocupacion tocante 
declaracionnan 
discrimina- 
torio cu el a haci den pasado. 
Den pasado, e politico a pa- 
pia tocante migracion como 
“repoblacion” - un idea cu 
ta forma parti di e teoria cu 
hende di color ta purbando 
di reemplasa poblacionnan 
di hende blanco - y a describi 
Islam como un ideologia cas- 
tigabel, entre otro. 


Despues di e reunion, Faber 
a bisa cu e ta compronde e 
preocupacion cu su candida- 
cia, pero e no tin intencion di 
retira su comentarionan. El a 
bisa cu e no kier “inverti en- 
ergia den evalua comentari- 


onan haci den pasado,” NOS 
a reporta. E lo enfoca su ener- 
gia riba e desafio nobo; “im- 
plementa un politica di asilo 
fuerte.” Faber a bisa cu e lo ta 
un Minister pa “tur hende na 
Hulanda.” 


Reinette Klever, otro Minis- 
ter candidato cu controversia, 
a bisa cu e lo “haci su best” 
pa implementa e acuerdonan 
haci pa e partidonan den e 
coalicion. El a bisa cu e Min- 
ister di Comercio y Sosten di 
Dsaroyo, apesar di propone 
como parlamentario pa de- 
shaci di tur sosteen pa desar- 
oyo. Klever a bisa cu e ta com- 
pronde dicon su nominacion 
a trece dilanti preocupacion. 
“Pero despues mi a promove 
e programa di PVV y awo mi 
ta den un rol diferente.” 


NOS a señala cu varios di e 
candidatonan di PVV a pri- 
minti di comporta di manera 
cu miembronan di Gabinete 
mester haci, mientras otro- 
nan a priminti di segura cu e 
acuerdonan ser cumpli. 


Schoof y Van Zwol lo tin nan 
tercer y ultimo reunion indi- 
vidual cu e canddiatonan pa 
e gabinete. E reunionnan tin 
e meta di segura cu e cand- 
diatonan tur ta adecua. Nan 
ta trata tur topico relevante 
pa un minister nobo, for di 
funcionnan paga y no paga 
te na interesnan di negoshi y 
financiero y salud personal. 
Nan ta adverti tocante e tra- 
bao exigente cu ta warda nan 
y ta haci e pregunta impor- 
tante di; “tin algo di pasado of 
presente” cu por pone e can- 
didato of e Gabinete “den un 
posicion dificil?” 

Gobierno di Ecuador ta reestablece visa pa Chinesnan debi na aumento 
di migracion 


(CNN) – Canciyeria di 
Ecuador diamars ultimo 
a informa cu a resolve im- 
pone e rekisito di visa back 
na ciudadanonan Chines 
cu lo kier drenta na e pais. 
Excepcion di visa tabata 
vigente for di augustus 
2016. 


E decision, segun Ministerio 
di Relacionnan Exterior, a 
ser tuma debi na aumento di 
fluho migratorio for di China 
ya cu no ta registrando salida 
di e ciudadanonan aki den e 
vianan regular y den e tempo 
permiti, kiermen 90 dia for di 
nan entrada na teritorio na- 
cional. A agrega cu 50% di e 
personanan di nacionalidad 
Chines cu a drenta no a re- 
porta nan salida di Ecuador. 
“Pa e motibo aki, nan ta den 
e pais di forma iregular of a 
sali via iregular na otro des- 
tinacion,” Canciyeria a señala 
den un comunicado. 


Canciyeria a contesta na me- 
dionan di comunicacion cu 
varios rapport internacional 
y institucionnan migratorio 
ta indica cu e mayor parti di 


e fluho di ciudadano Chines 
ta move pa Merca, principal- 
mente na e selva di Darien, 
asisti pa gruponan cu ta dedi- 
ca na trafico di migrantenan 
y trata di persona. Canciyeria 
a agrega cu for di 2022 a keda 
den evidencia un aumento 
den e cifra di Chinesnan cu 
ta drenta Ecuador y no ta reg- 
istra salida. Entre 2023 y 2024 
e fluho di entrada a alcansa 
66.189 y di salida 34.209, loke 
ta indica cu 32.000 no a reg- 
istra salida di teritorio Ecu- 


atoriano. 
Gobierno di Noboa a cali- 
fica di “inusual” e aumento 
di movemento migratorio di 
Chinesnan y a afirma cu e 
fenomeno aki ta confirma cu 
ta utilisa Ecuador como un 
punto di paso of partida pa 
yega na otro destinacion. 


“Ecuador a dicidi suspende di 
manera temporal acuerdo to- 
cante e mutuo suspension di 
rekisito di visa pa portador di 
paspoort entre Republica di 


Ecuador y Republica Popu- 
lar Chino,” a enfatisa. Can- 
ciyeria no a detaya te ki dia 
lo aplica e medida, sino cu ta 
bay depende di evolucion di e 
dinamica migratorio. 


Despues di e anuncio, por- 
tavos di Gobierno di China, 
Lian Jian, a bisa cu ta opone 
na tur forma di trafico y a de- 
staca cu el a haci esfuersonan 
pa stop esaki. 


“China ta opone firmemente 


na cualkier tipo di activi- 
dad di trafico. Den ultimo 
añanan, agencia di aplica- 
cion di ley di China a tuma 
medidanan contra delitonan 
cu ta impedi e gestion fron- 
teriso. A mantene un posi- 
cion di presion halto contra 
varios organisacion di trafico 
y delincuentenan involucra 
cu e actividadnan aki loke a 
duna resultadonan notabel.” 
E portavos a señala den un 
conferencia di prensa. 


Ademas, Lin a sigura cu 
varios organismo Chines ta 
coopera cu otro paisnan pa 
combati conhuntamente e 
delito transfronteriso y man- 
tene e ordo den e mobilidad 
di personanan. 


For di februari di e aña aki 
entre Ecuador y China tin un 
Tratado di Liber Comercio cu 
tin como fin probecha opor- 
tunidadnan 
den 
mercado 
Chines, cu pa su grandura, ta 
un di e mas grandi y dinami- 
co na mundo y “ta un des- 
tino strategico pa exportacion 
Ecuatoriano no petrolero.” 
Segun Gobierno a bisa. 


Maestronan Colombiano ta bay sigui protesta tanten ley di educacion lo 
no “sink” 


(EFE) – Miles di maestro 
tabata sigui protesta ayera 
na unda Federacion Co- 
lombiano di Educadornan 
(FECODE) a convoca na 
marchanan nobo contra 
proyecto di ley di educa- 
cion, cu ta den proceso na 
Senado. 


Mediante un comunicado, e 


sindicato a aclaria e obhetivo 
di e marchanan na ciudad di 
Bogota, “Nos no por asu- 
mi riesgonan, awor mas cu 
nunca nos mester bira dobel 
e practica aproba, pa sink e 
proposicion di e ley, esey ta e 
meta, nos no tin otro opcion 
y nos no por pone den riesgo 
nos mes na e proyecto aki cu 
no tin ni pia ni cabes, pa lo 


ser aproba.” 


Tambe a señala cu e refor- 
ma aki lo afecta gravemente 
e condicionnan laboral di 
e docentenan y calidad di 
sistema educativo na e pais. 
Maestronan ta sigui reuni na 
diferente punto di e ciudad y 
a ayera a marcha hasta e cen- 
tro, na unda miles di persona 
a uni den un acto di protesta. 


Sinembargo, un serie di ac- 
tonan di vandalismo a registra 
durante dialuna ultimo, loke 
a resulta den un rechaso di 
autoridadnan di districtonan. 
Memey di disturbionan, un 
gestor di convivencia a sufri 
heridanan grave den man di 
individuonan arma cu cuchi- 
unan. 


FECODE ken ta un aliado 
importante 
di 
presidente 
Gustavo Petro, a enfatisa cu 
su protesta no ta dirigi con- 
tra Gobierno Nacional, sino 
contra e modificacion legisla- 
tiva introduci den e proyecto 
di ley pa reforma educacion y 
e senadornan cu ta respalda e 
cambionan ey. 


Federacion di docentenan a 
expresa nan mal contento pa 


e alteracionnan proponi, ar- 
gumentando cu esey lo por 
afecta gravemente e calidad 
di educacion y condicionnan 
laboral di docentenan. FE- 
CODE a haci un yamada na 
legisladonan pa reconsidera e 
cambionan aki y asina traha 
hunto pa desaroya un refor- 
ma cu realmente lo beneficia 
sistema educativo y tur per- 
sona envolvi. 


Diamars ultimo, e Comite 
Ehecutivo di FECODE a 
reuni cu minister di Interior, 
Luis Fernando Velasco , na 
ken a afirma “e necesidad ur- 
gente di sink e proposicion di 
e proyecto aki di educacion.” 


E proyecto di ley aki ta repre- 
senta un cambio importante 
den legislacion Colombiano 
pa motibo cu ta busca amplia 
educacion publico di cinco 
pa 15 aña, cu Constitucion 
ta establece, tres aña di scol 
preparatorio, 
y 
enseñansa 
universitario, asina actualisa e 
sistema educativo di e pais na 
standard internacional, cum- 
pliendo un debe di manda- 
tonan constitucional. 


E hecho di declara educacion 
un derecho fundamental lo 
impedi welganan di mae- 
stronan, un medio usa fre- 
cuentemente pa FECODE 
pa presiona e diferente Gobi- 
ernonan. 

Trinidad y Tobago: Baby di dos aña ta fayece bou cuido di babysitter 


(TrinidadExpress) - E may- 
ornan di Xaevi’el Glasgow 
di dos aña di edad kier sa 
kico a hiba na e morto di 
nan yiu. 


Xaevi’el a muri diabierna ano- 
chi despues di wordo hiba na e 
Hospital di Districto di Couva 
pa e babysitter di mucha na 
Couva. Dokter di e facilidad 
a bisa polis cu marcanan a 
wordo nota riba e pecho di e 
mucha y un autopsia a wordo 
pidi. 


Den un entrevista cu medio- 
nan di comunicacion, un fa- 
miliar a bisa cu e morto di e 
mucha tabata “un pildo duro 
pa guli” pues e mucha tabata 
den bon animo ultimo biaha 
cu nan a wak e. 


E tata di Xaevi’el, Juval 
Glasgow, a bisa cu e no por 
compronde e tragedia. El a 
bisa cu su dos yiunan tabata 
den cuido di e babysitter den 
pasado. 


Glasgow a bisa cu diabierna 
el a bay busca su yiu, pero el 
a realisa cu algo tabata robes. 


El a bisa cu e babysitter di mu- 
cha a bisele cu Xaevi’el tabata 
drumi. Despues el bay den 
camber y carga e baby. 


“Su cabes su tabata move bay 
y bin...tabata straño. Ora el a 
pasa e baby pa mi, mi a realisa 
cu su peso tabata diferente y 
e tabata strak. Prome cos cu 
mi a haci ta touch su pecho 
pa scucha su curason y mi a 
touch su garganta pa un pulso 
y mi no a sinti niun di dos,” 
Glasgow a bisa. 


El a bisa cu el a yama e para- 
mediconan y e mucha a 
wordo hiba hospital na unda 
el a wordo pronuncia morto 
despues di anochi. 


E famia a wordo informa 
despues cu nan yiu di cuater 
aña a wordo supuestamente 
herida cu un potlood. E mu- 
cha ta ricibiendo actualmente 
tratamento pa un coagulo 
di sanger na su horea banda 
robes. 


Glasgow a bisa cu el a laga su 
yiunan den cuido di e muhe, 
pues e tabata bon conoci pa su 


famia. E babysitter di mucha 
a wordo cuestiona pa polis, 
pero a wordo laga den libertad 
mientras cu e investigacion ta 
continua. 


Glasgow a bisa cu Xaevi’el ta- 
bata “yen di bida” y semper un 
mucha feliz. “Si bo ta rond di 
dje, bo ta bay hari...bo semper 
lo kier dunele cariño. E tabata 
un mucha hopi sabi,” el a bisa. 


Cu e famia ainda prubando di 
compronde e morto, el a haci 
un apelacion na mayornan pa 
tende nan yiunan, aunke nan 
por ta haci un comentario cu 
ta parce raro of extravagante. 


Na e Hospital di Districto di 
Couva, dokter a nota tambe cu 
e mucha tabatin un golpi hin- 
cha na cabes y polis a wordo 
notifica. 


Un ekipo di oficialnan di e 
Division Central como tambe 
e Departamento di Homici- 
dio, dirigi pa Sgt. King y Sgt 
Smith, a responde. 


E mayornan di e mucha a bisa 
polis cu Xaevi’el tabata bao 


cuido di e babysitter di mucha 
pa mas o menos dos siman. 


Rivalnan Spaña y Italia ta topa otro pa di 
5 campeonato Europeo tras di otro 


(AP) - Campeon defen- 
diendo Italia lo hunga 
contra Spaña diahuebs 
den un di e weganan 
mas anticipa na Euro 
2024. Spaña ta lideran- 
do grupo B cu un gol 
di diferencia cu Italia 
despues cu ambos ekipo 
a gana nan weganan di 
apertura. Croatia y Al- 
bania ta e otro dos ekip- 
onan den e grupo. 


Informacion impor- 
tante tocante e wega: 
Italia a sobrevivi e wega 
contra Albania despues cu 
Nedim Bajrami a anota un 
gol despues di 23 seconde, 
e gol mas lihe den historia 
di Euro. Un resultado di 
2-1 a evita un berguensia 
pa e ekipo di Luciano Spal- 
letti. 


No tabatin situacion simi- 
lar den e wega di Spaña, 
ken a domina e wega con- 
tra Croatia, semifinalista di 
Copa Mundial, cu un re- 
sultado di 3-0. 


Italia a gana contra Spaña 
cu penalti den e semifinal 
di e ultimo Euro despues 
di un empate di 1-1 cu ex- 
tra tempo na stadion Wem- 
bley. E ekipo, ken su coach 
den e tempo aki tabata Ro- 
berto Mancini, tambe ta- 
batin mester di penalti pa 
gana contra Inglatera den 
e final. 


Noticia tocante e ekipo: 
Defensor di Spaña, Aymer- 
ic Laporte, a uni back na e 
ekipo despues di un prob- 
lema muscular, cu coach 
Luis de la Fuente declar- 
ando un ekipo completo y 


apto pa e wega. 


Media di Italia a specula 
cu Spalletti lo haci cam- 
bio prome cu e wega con- 
tra Spaña y e potencial pa 
Gianluca Mancini y Bryan 
Cristante drenta su ekipo. 


Kico nan ta bisa 
“E wega entre Spaña y Ita- 
lia ta un wega clasico, esaki 
por hasta ta e final Nan (Ita- 
lia) tin gran hungadornan, 
un gran coach y un cultura 
real di futbol. Nan ta un di 
e gran ekiponan nacional,” 
Coach di Spaña Luis de la 
Fuente a comenta. 


“E ta un di e weganan mas 
importante di mi carera; 
Ya caba mi a experiencia 
weganan importante pero 
esaki ta entre e posicionnan 
top. Esaki ta un di e wega- 
nan cu por duna e hunga- 
dornan algo pa conta den 
futuro,” Coach di Italia 
Luciano Spalletti a bisa. 


“Aworaki, Spaña ta miho cu 
nos pa loke ta trata e hun- 
gadonan individual. Nos lo 
mester hiba e esencia Ital- 
iano den e wega; Nos lo 
mester lucha hunto,” mid- 
fielder Davide Frattesi di 
Italia a declara. 


“Mi ta corda un wega amis- 
toso contra Portugal prome 
cu e ultimo Euro y tabatin 
parti di e fanaticonan cu no 
tabata contento. Awo nos, 
e media y e fanaticonan ta 
comparti hopi orguyo y 
ambicion den loke nos ta 
haciendo. Nos tur ta bay- 
endo den e mesun direcci- 
on,” keeper di Spaña Unai 
Simon a expresa. 

Sprinter Olimpico Knighton permiti pa core trials na Merca despues 
di caso di contaminacion 


(AP) — Sprinter Erriyon 
Knighton a test positivo 
pa un substancia prohibi 
cu un panel di arbitrahe a 
determina a bin for di carni 
contamina, un decision cu 
ta mantene e specialista di 
200m eligible pa core na e 
proximo trials Olimpico na 
Merca. 


Knighton, 20, kende ta bin 
di Florida y tin e recordnan 
di U-18 y U-20 den 200m, 
a test positivo pa e droga pa 
mehoracion di prestacion tren- 
bolone durante un test fuera di 
competencia na maart, segun 
Agencia Anti-Doping Mericano, 
USADA, cu a revela detaye di 
e caso ayera diaranson. 


Maske e panel di arbitrahe a 


habilita Knighton pa core den 
e 200, cuminsando dia 27 di 
juni, tanto Unidad di Integri- 
dad den Atletismo (AIU), cu 
ta supervisa doping den atle- 
tismo, of e Agencia Mundial 
Anti-Doping (WADA) ainda 
por apela e decision. 


Ni WADA di AIU a responde 
inmediatamente na e-mailnan 
di AP solicitando comentario. 


“Nos a haci loke e reglanan ta 
rekeri pa nos haci den tur caso 
positivo,” CEO di USADA, Tra- 
vis Tygart a bisa. “Nos por tin 
consuelo cu a sirbi husticia y 
cu a logra transparencia manera 
rekeri pa e reglanan.” 


Tygart a bisa cu e carni con- 
tamina a bin for di oxtail na un 


panaderia den centro di Florida. 
Un investigacion di USADA, 
incluyendo obtene y test e carni, 
hunto cu entrevista cu manager 
di e panaderia, Knighton, su 
pareha y su mama, a sostene e 
declaracion di contaminacion 
di e sprinter. 


Ora Knighton a cualifica pa 
Olimpiada di Tokyo na 2021, 
el a bira e homber mas jong 
desde Jim Ryun na 1964 pa logra 
forma parti di e team Olimpico 
Mericano. El a keda na di 4 
lugar den 200m tras di Andre 
de Grasse, Kenny Bednarek y 
Noah Lykes. Knighton a keda 
na di dos lugar tras di Lyles den 
campeonato mundial aña pasa. 


Casonan di contaminacion 
manera esun di Knighton no 
ta inusual, maske nan a ricibi 
scrutinio mas di cerca reciente- 
mente despues di un caso invo- 
lucrando 23 landador Chines 
kende nan test positivo pa un 
remedi pa curason prohibi a 
keda considera como cu a bin di 
contaminacion. WADA a acepta 
e splicacion di autoridadnan 
Chines y no a continua cu e 
caso, cu a bira publico despues 
di reportahenan di The New 
York Times y noticiero Aleman, 
ARD. E decision aki a ricibi 
critica di USADA y otronan 
pasobra no a haci e testnan 


inicial publico. 


Parti di e argumento di WADA ta 
pa punta cu casonan di contami- 
nacion cu a origina na Merca 
– cu a involucra tur cos desde 
carni te remedi pa cacho – no 
semper a resulta den sancion. 


USADA a insisti cu a cumpli cu 
e reglanan den tur e casonan aki, 
incluyendo haciendo cualkier 
violacion publico, hasta si e no 
a resulta den un castigo. 


Tal bes e caso mas controversial 
di contaminacion na Merca a 
involucra coredor di distan- 
cia, Shelby Houlihan, kende 
a keda suspendi prome cu trials 
pa Olimpiada 2021, maske el a 
bisa cu su test positivo tabata 
resultado di un burrito cu el a 
cumpra, cu tabatin carni con- 
tamina cu nandrolone. 


Houlihan ta cumpliendo un 
suspension di cuatro aña cu ta 
caba proximo aña. 


Lionel Messi por hunga su 
ultimo torneo cu Argentina 
den Copa America 


(AP) —Ta tristo pero berdad, 
Copa America por marca 
e capitulo final di Lionel 
Messi cu team nacional di 
futbol Argentino. 


E campeon di Mundial ta 
bay cumpli 37 aña durante e 
torneo na Merca, cu ta cuminsa 
diahuebs. 
Claramente ya el a surpasa su 
peak na Inter Miami despues di 
dos decada di hunga na e nivel 
mas halto na Europa. 
Messi no a pone un fecha pa su 
retiro y a laga e porta habri pa 
hunga den un di seis Mundial 
na 2026 pa defende su titulo for 
di Qatar. Pero ya e ta reconoce 
su retonan. 
“Mi no ta pensa riba esey ainda. 
E momento cu mi sinti cu mi 
no ta bay yuda mi team, mi 
ta bay retira,” Messi a bisa na 
maart den un entrevista cu 
noticiero Saudi, Riyad Season. 
“Mi semper a come bon, train. 
Pero mientras mi a crece, mi a 
bira consciente cu e esfuerso 
fisico cu nos ta haci ta birando 
mas dificil. Mientras bo ta bira 
bieu, cos ta bira mas dificil.” 


Aña pasa, e ocho-biaha campeon 
di Ballon d’Or a lucha cu 
lesionnan muscular mientras 
a hunga den MLS pa Argentina. 
Esey no a cambia mucho na 
2024. 
Messi a mustra cu e ta disfruta 
sali anochi cu su esposa, 
Antonella, y su amigonan na 
Miami. E ta pasa tempo cu su 
tres yiu, ta cuminsa negoshinan 
nobo y ta biba comosifuera cu 
futbol poco poco ta birando un 
parti mas chikito di su bida. 
Asina mes, e tin 12 gol y 13 
asistencia pa Inter Milan e 
temporada aki. 
“I ainda mi ta pasando bon 
na e club. Mi tin suerte pa tin 
compañeronan y amigonan 
(Luis Suarez, Sergio Busquets y 


Jordi Alba, tur ex-hungador di 
Barcelona) band’i mi,” Messi a 
bisa ESPN. “Mi ta pasando bon 
den e team nacional, unda mi 
tin compañero y amigo tambe. 
Y mi ta disfruta e detayenan 
chikito cu mi sa cu ora mi no 
hunga mas, mi ta bay haya su 
falta.” 
Ángel di Maria, un hala di 36 
aña di edad kende a hunga banda 
di Messi pa añas cu e team 
nacional, sigur ta bay despedi 
di futbol internacional despues 
di Copa America. Esey tambe 
a trece mas duda si e strea mas 
grandi ta bay keda den e team. 
“Tanten cu mi sinti cu mi ta bon 
y mi por sigui contribui, mi ta 
bay hacie. Awe, lo unico cu mi ta 
pensa ta yega na e Copa America 
bon y logra competi den dje,” 
Messi a bisa e plataforma Star 
Plus na december. “Bringa p’e 
atrobe, manera nos semper a 
haci, purbando di ta campeon.” 
E anotador mas grandi den 
historia di Argentina y e 
lider di team nacional cu 26 
presentacion den Mundial 
tambe ta buscando record den 
e competencia continental. 
Messi, kende a gana a 
campeonato Sur Americano 
na 2021, kier bira e anotador 
lider di Copa America. E tin 
13 gol den seis edicion, cuatro 
tras di Norberto Mendez di 
Argentina y Zizinho di Brazil 
cu 17. 
E tambe kier ta un hungador 
cu 
mas 
presentacion 
di 
Copa America, un record cu 
actualmente e ta comparti cu 
ex-portero di Chile, Sergio 
Livingston, ambos cu 34 wega. 


Compañeronan di team di 
Messi no kier lag’e bay. “Nos ta 
bay wak con largo, pero mientras 
e t’aki nos ta bay disfrut’e na 
lo maximo,” Romero a bisa. 
“Nos a lanta ta mir’e. Nos ta 
parti di e torneonan ey.” 


ciencia & tecnologia a15 

Oposicion di Australia ta pone nacion su prome planta di poder nuclear 
ta den su plan di energia prome cu eleccion 


(AP) - Australia su partido 
den oposicion riba diaran- 
son a anuncia plan pa crea 
Australia su prome lanta 
Nuclear na aña 2035, ar- 
gumentando cu e pais su 
gobierno su politicanan 
di decarbonisa e econo- 
mia cu fuentenan di ener- 
gia renovabel incluyendo 
solar, turbina di biento y 
hidrogeno berde no por 
funciona. 


E politica su anuncio ta sigu- 
ra cu e partidonan grandi lo 
keda dividi tocante con Au- 
tralia ta combati e emision 
di gasnan na e eleccion cu lo 
tuma luga dentro di un aña. E 
partidonan no a bay un elec- 
cion cu e mesun politica di 
reduccion di carbon desde 
aña 2007. 


“Mi ta hopi contento cu e 
eleccion no ta un referen- 
dum tocante energia, poder 
nuclear, prijsnan di energia, 
electricidad, tocante ken tin 
un caminda sostenibel pa nos 


pais di awo en adelante,” lider 
di oposicion Peter Dutton a 
bisa reporteronan. 


7 reactor di goierno lo ser 
construi na e sitionan di 
plantanan di electricidad cu 
carbon na 5 di e 6 estado di 
Australia, Dutton a bisa. E 
prome dos lo ser construi for 
di 2035 te 2037 y e ultimo dos 
den 2040. E gastonan calcula 
lo keda anuncia mas adelante 
segun el a conta. 


E gobierno actual centro-isk- 
ierdista a rechasa generacion 
di poder nuclear na Australia 
pa motibo cu e ta demasiado 
caro. Demasiado generador 
lo a keda decomisiona prome 
cu e planta nuclear por cubri 
e buraco. 


Minister di Clima y Cam- 
bio di Energia Chris Bowen 
a acusa e oposicion conser- 
vativo Liberal Party di a sirbi 
Australia su lobby di indu- 
stria influencial di carbon y 


gas. “E no ta un anuncio. Nos 
sa cu Mr. Dutton kier wanta e 
uso di renobabelnan y e kier 
introduci e forma mas caro 
di energia cu ta poco poco pa 
construi,” Bowen a bisa re- 
porteronan. 


“Sinembargo awe, nos no a 
mira ningun gasto, ningun 
gigawatt, nos no a mira nin- 
gun deate. Esaki ta un chiste. 
E ta un chiste serio pa motibo 
cu e ta menasa nos transi- 
cion” Bowen a agrega. 


E gobierno anterior di Lib- 
eral Party a priminti di re- 
duci e emision cu entre 26 pa 
28 porciento bao di 2005 su 
nivelnan pa fin di e decada. 


Labor a priminti un reduc- 
cion di 43 porciento y parla- 
mento a ancra e meta aki den 
un ley, creando dificultadnan 
pa cualkier gobierno den fu- 
turo cu kier baha esaki y of- 
rece certidumbre pa e inver- 
sionistanan. 


Un aña despues di Titan su incidente tragico exploradornan di oceano 
ta priminti descubri misterionan di oceano 


(AP) - E implosion mor- 
tan di un submarino ex- 
perimental cu a nabega 
ruta pa e tumba di 
Titanic juni di aña pasa 
no a baha e deseo pa sigui 
exploracion 
di 
oceano, 
apesar di preguntanan to- 
cante e incidente cu te ai- 
nda no a ser contesta. 


Diamars a marca un aña des- 
de cu Titan a disparce na ca- 
minda pa e sitio historico die 
restonan na North Atlantic 
Ocean. Despues di un buske- 
da di 5 dia cu a hala atencion 
di henter mundo, autoridad- 
nan a bisa cu e submarino a 
keda destrui y tur 5 persona 
abordo a fayece. 


Preocupacionnan ser treci 
dilanti, poniendo den duda 


si e Titan tabata destni pa de- 
saster a causa di su diseño, cu 
no ta comun, y e negacion di 
e creador pa entrega evalu- 
acionnan independiente cu 
ta un standard den e indu- 
stria. Warda Costa di Merca 
rapidamente a pidi un inves- 


tigacion di nivel halto tocante 
kico a pasa, sinembargo ofi- 
cialnan ta bisa cu e investiga- 
cion ta tumando mas tempo 
cu e cuadro inicial di 12 luna 
y e audiencia publico den 
plan pa trata e resultado no lo 
tuma luga pa por lo menos 2 


luna mas. 


Mientrastanto, exploracion di 
oceano profundo ta continua. 
E compania basa na Georgia 
cu ta doño di e derechonan 
pa e salbacion di Titanic tin 
plan di bishita e barco den 
juli usando vehiculonan op- 
era di manera remoto y un 
biyonario di Ohio a bisa cu e 
tin plan di naega pa esaki den 
un submarino di dos persona 
den 2026. 


Titan a cuminsa bay bau awa 
na Newfoundland. Transpor- 
tation Safety Board of canada 
a bisa dialuna cu tin otronan 
cu ta opera dentro di awanan 
Canades, algun di nan cual 
no ta registra ni cu e pais ni 
cu otro pais. 


Varios explorador di e lama a 
conta The Associated Press 
cu nan tin confiansa cu ex- 
ploracion bao awa por sigui 
di manera safe den mundo 
despues di e incidente cu Ti- 
tan. “E ta un deseo pa e co- 
munidad cientifico pa bay 
bao awa den oceano,” Greg 
Stone, un veterano di oceano 
y amigo di operador di Titan 
Stockton Rush cu a fayece 
den e implosion a comenta. 
“Mi no a ripara ningun dife- 


rencia den e deseo pa bay bao 
oceano y explora.” 


OceanGate, e compania fun- 
da pa Rush cu tabata doño 
di Titan, a suspende opera- 
cionnan den comienso di juli. 


David Concannon, ex con- 
sehero di OceanGate, a bisa 
cu el a marca e aniversario di 
manera priva cu un grupo di 
persona involucra cu e com- 
pania su exploracionan du- 
rante e añanan. Varios di nan, 
incluyendo esnan cu tabata 
abordo di e barco di sosten pa 
Titan, Polar Prince, no a ser 
entrevista pa Warda Costa ai- 
nda. 


“E hecho ta, cu nan ta isola y 
den un espacio minimo,” el a 
bisa siman pasa den un email. 
“Stockton Rush a ser pinta 
como un villano di mesun 
manera cu tur otro persona 
asocia cu OceanGate. Mi no 
tabata ni presente y mi a ricibi 
menasanan di morto. Nos ta 
duna sosten na otro y ta war- 
da pa e momento cu nos ser 
entrevista. E mundo a sigui 
padilanti, pero e famianan y 
esnan mas afecta te ainda ta 
bibando cu e tragedia aki tur 
dia.” 


hende 
A16 

Durante ‘Don’t be blind to the signs’, 131 a zorg pa 
su mentornan ser capacita 


Aruba ta conoci como 
un isla caminda sermper 
personanan 
naci 
pafor 
di Aruba a bin Aruba pa 
traha. Hopi biaha cu tem- 
po nan a trece nan yiunan 
tambe bin biba serka nan. 
Pa e mucha/ hoben aki cu 
ta bin di un otro pais, tur 
cos ta nobo y dimes cu su 
impacto. 


E mucha/ hoben ta bai conoce 
amistadnan nobo, ta drenta 
den un systema di educacion 
ful nobo cu un idioma di in- 
struccion totalmente descon- 
oci pa nan. Tur esaki por tin 
consecuencianan 
negativo 
pa e muchanan y hobenan 
aki. No ta tur ora e amistad- 
nan nobo tin bon intencion. 
Sigur no ora cu nan sa of ta 
pensa cu e muchanan/ ho- 
benan aki ta den un posicion 
vulnerabel. 


Pero nos muchanan y hoben- 
an naci aki na Aruba tambe ta 
coriendo hopi risico. Estudi- 
onan Internacional ta mustra 
cu e cifranan di personanan 
birando victima di un of otro 
crimen digital ta subiendo 
drastico. Desde aña 2020 cu 
benida di e Pandemia di Co- 
vid 19, crimen cibernetico 
a conoce un subida rapido. 
Nos muchanan y hobenan 
ya caba prome cu aña 2020 
tawata haci uzo di internet 
7.5 ora pa dia. 


Nos muchanan y hobenan ta 
encontrando nanmes mas y 
mas cu retonan na momento 
cu nan ta haci uzo di internet. 
E personanan cu menos bon 
intencion cu nos muchanan y 
hobenan, tambe a bay cumin- 
sa haci mas uzo di internet pa 
por yega na nan. Grooming, 
shame sexting y pornografia 
infantil ta algun di crimenan 
digital cu a conoce un subida 
e unltimo añanan. 


E agressor hopi biaha tin 
metanan financiero tras di su 
acto. Un estudio haci na Aru- 
ba door di Rode Kruis y Coör- 
dinatiecentrum Mensenhan- 
del Mensensmokkel Aruba 
bao di studiantenan di ense- 
ñansa secundario, ta mustra 
cu hobenan den e edad di 12 
pa 18 aña ta core mas riesgo 
di bira victima di explotacion 
criminal of sexual. 


Pa di 25 aña consecutivo 131 
ta organisa ‘Deskundigheids- 
bevordering Dag’ pa asina 
inverti den e desaroyo di su 
mentornan. E mentornan ta e 
personanan cu tur dia di 2:00 
te cu 6:00 di atardi ta asisti 


nos muchanan y hobenan di 
Aruba, Bonaire, Saba y St. 
Eustatius cu informacion, 
sosten emocional y conseho. 
‘Deskundigheidsbevorder- 
ing Dag’ ta un di e tres train- 
ingnan grandi cu Fundacion 
Telefon pa Hubentud Aruba 


ta organisa tur aña. 


Durante e ‘Deskundigheids- 
bevordering Dag’ e mentor- 
nan di 131 a ricibi conoce- 
mento tocante ‘mensenhan- 
del, mensenhandel’ for di sra. 
Suekyen Croes di ‘Coördi- 


natiecentrum 
Mensenhan- 
del Mensensmokkel Aruba 
y informacion tocante e es- 
tudio haci door di Dr. Paula 
Kibbelaar, tocante e calidad 
di bida di e hoben Arubiano 
(Quality of life of Aruban 
youth). 


Cu mas conocemento di 
e tema di ‘mensenhandel, 
mensensmokkel’ y e calidad 
di bida di e hoben Arubiano, 
e mentor na 131 por analysa y 
reconoce mas liher si por tin 
un situacion di ‘mensenhan- 
del, mensensmokkel’ durante 
un combersacion cu un mu- 
cha/ hoben. Esaki ta zorg pa 
eleva e ayudo cu e mentor ta 
duna na e mucha/ hoben. 


Tambe a presenta 7 mentor 
nobo cu a caba di e Curso 
Basico di mentor di 131 y asi- 
na aki ta ser incorpora den e 
team di mentor di Fundacion 
Telefon pa Hubentud Aru- 
ba. E directiva nobo di 131 
tambe a ser presenta durante 
‘Deskundigheidsbevordering 
Dag’ 2024. 


131 kier a gradici sra. Sueky- 
en Croes di ‘Coördinatie- 
centrum 
Mensenhandel 
Mensensmokkel Aruba y Dr. 
Paula Kibbelaar pa e coopera- 
cion brinda. 


Danki ta bay na Aruba Mar- 
riot Resort cu a facilita 
Deskundigheidsbevordering 
Dag 2024. Un gradicimento 
tambe ta bay na Setar N.V, 
Aruba Airport Authority N.V. 
y The Salamander Group pa 
e sosten na 131. 


Pa mas informacion tocante 
tur e trabaonan cu 131 ta 
desplega por tuma contacto 
cu 131 via nos website: 131. 
aw, 
Instagram: 
131aruba, 
facebook: https://www.face- 
book.com/aruba.131, email: 
131aruba@gmail.com 
of 
telefon 5886138/ 5884011. 

Fundacion Alzheimer Aruba: 
Edadismo y Abuso di Adulto Mayor 


Diasabra, 15 di juni 2024, 
a tuma luga e seminario 
“Conscientisacion 
y 
Prevencion – Edadismo y 
Abuso di Adulto Mayor” 
na ATIA Building, Dakota 
di 1or pa 5or atardi. Tabata 
tin 4 orador, esta mr. dr. 
Alida Marval (Hurista), 
mr. 
Gabri 
de 
Hoogd 
(Abogado), sra. Clarisca 
Velazquez (KPA) y dr. 
Carlos Vallego (Neuro- 
Ciruhano). 


Sra. Alida Marval a toca 
e tema di “Kico ta Abuso 
contra 
Adulto 
Mayor 
– 
Algo tocante e situacion na 
Aruba”. E a trece 3 forma di 
abuso: 1. Psycologicamente 
(palabra, zundra, pest, etc.), 
Edadismo (trata e Adulto 
Mayor 
cu 
humiyacion), 
Negligencia (descuido, no 
duna cuminda y/of remedi na 
tempo, ni limpieza corporal, 
etc.), 
2. 
Maltrato 
fisico 
(pushamento, dalmento, etc.) 
y Abuso sexual (no respeta su 
privacidad, etc.). 


E abusonan aki ta causa hopi 
problema den hogarnan, na 
cas, casnan y institucionnan 
di cuido, etc. Hopi biaha e 
abuso ta continua pasobra 
e victima(nan) tin miedo di 
esun cu ta cuid’e y ta depende 
di dje. Prioridad ta pa bin cu 
registracion di abuso y crea 
cifra pa maneho. 


Sr. Gabri Hoogd a trata 
e 
topico 
di 
‘Financiële 
Uitbuiting”, 
explotacion 
fianciero, di Adulto Mayor. 
Algun ehempel di señalnan 
ta: desaparicion di placa y 
otro cosnan di balor, retiro 
di sumanan for di cuenta 
bancario 
sin 
splicacion/ 
autorisacion, 
aumento 
di 
debe, peticion inespera pa 
cambio di testament, intimida 
e Adulto Mayor si e no kier 
coopera, etc. Den e Cidigo 
Civil, Burgerlijk Wetboek, 
tin diferente articulo cu ta 
protege e Adulto Mayor, 
den su dependencia y estado 
mental afecta, contra actonan 
abusivo door di cuidadornan 
y otro personanan den 
su ambiente cu ta atende 
cu 
su 
pertenencianan 
y 
asuntonan financiero. Sr. 
De Hoogd a repasa diferente 
hurisprudencia na Aruba y 
Hulanda. 


Sra. Clarisca Velasquez a 
relata tocante con Polis di 
Bario, ultimo añanan, a haña 
su atencion debido pa por 
atende cu tur e barionan. KPA 
tin basta barioregisseur na 


Playa, Noord, Paradera, Sta. 
Cruz, Pos Chikito, Savaneta 
y San Nicolas, pero ainda 
falta mas pa por optimalisa 
e servicio. E equipo ta 
atende tambe cu Adultonan 
Mayor y ta desaroyando un 
sistema pa registra y controla 


mas 
efectivo. 
Creando 
mas 
informacion 
relata 
na e Adulto Mayor ta un 
prioridad. 


Sr. Carlos Vallego a duna 
un splicacion di su practica 
medico na Aruba y Colombia, 


unda e ta atende cu diferente 
caso cu por y a beneficia 
door di atende cu aumento 
di likido rond di e cerebro 
di personanan cu dificiencia 
motorico. 


Den 
cierto 
casonan 
ta 
necesario pa un pashent 
haci un MRI pa averigua si 
ta posibel pa haci e tipo di 
operacion aki. E seguro social 
lo mester ta mas accesibel pa 
adulto mayor den e casonan 
di diagnostico na tempo. No 
por ta asina cu e asegurado, 
Adulto Mayor ta paga su 
contribucion y No ta ricibi 
sierto servicinan necesario a 


cambio. 
E publico presente a apoya 
e presentacionnan di e 4 
presentadornan y a aprecia e 
informacion cu nan a ricibi. 
A pidi pa bin mas di e tipo di 
seminarionan aki. 


Un danki ta bai na tur 
oradornan cu a haci un 
tremendo trabao. y Na e 
publico cu tabata activo, 
haciendo diferente pregunta. 


E próximo Seminario lo tuma 
luga Diasabra awo día 22 di 
juni y lo ta completamente na 
Papiamento cu splicacion aki 
aja pa esnan di habla Ingles. 

Team di aresto cu 2 detencion relampago 
despues di a los tiro na Beaujonstraat 


Diaranson atardi a drenta 
informe di un caso di tira- 
mento banda di Beaujon- 
straat banda di Compleho 
Deportivo G.P. Trinidad, 
mesora a dirigi varios pa- 
truya den e area. 


Na e mesun momento un 
patruya cerca a mira 2 per- 


sona cu tabata discutiendo y 
na final a los e tiro. 


Polis a bay tras di e Toyota 
Vitz ey pero a perde for di 
bista na Rondweg. Un rato 
despues a drenta e informe cu 
e vehiculo ey lo ta para riba e 
plenchi dilanti Rondweg 10, 
eynan mesora patruyanan 


a rondona e adres y a logra 
detene e prome sospechoso, 
despues a detene un di 2 so- 
spechoso. 


Polis a pidi pa fiscal presenta 
pa asina haci un buskeda am- 
plio den e cas pa busca e arma 
y/of cualkier otro cos ilicito 
cu por tin eynan. 


Polis a tende di un acci- 
dente cu hende herida na 
Ayo. Mesora a dirigi tanto 
polis como ambulance na 
e sitio. 


Na yegada di e patruya a bin 
compronde cu un turista 
masculino a perde control 
bay na man robes dal na un 
mata y bons bek riba ca- 
minda y a dal abao meymey 


di caminda. E dama riba otro 
ATV a bay desvia pa no dal 
e homber pero el a subi un 
sero y a bolter. E ATV ey a 
bay cay riba e pia di e dama, 
lagando e seriamente herida. 
Na yegada di e ambulance 
a atende ambos turista pero 
a hiba esun femenino so pa 
hospital mientras esun mas- 
culino no tabata desea di bay 
hospital. 


Accidente cu hende herida y pega den auto 
na Hooiberg 
Siman pasa tabatin un ac- 
cidente cu hende herida 
y pega den auto na Hooi- 
berg. Mesora a dirigi tan- 
to polis, ambulance como 
tambe e ekipo di rescate 
di bombero. 


Na yegada di e patruya a bin 
compronde cu aki ta trata 
di un accidente pa falta di 
preferencia unda un auto a 
bay dal den banda di e otro 
unda e persona a keda pega 
den e auto. Na yegada di e 
ambulance nan a cuminsa 
atende e victima mientras na 
yegada di e ekipo di rescate 
di bombero a corta e porta di 
e auto pa saca e victima. Un 
bes libera ambulance a trans- 
porte pa hospital. 
Polis a detene sospechoso cu lo a menasa 
un persona cu un arma di candela na 


Diamars atardi a drenta 
informe di n caso di me- 
nasa cu arma di candela 
na Santa Cruz, mesora a 
dirigi patruyanan na e si- 
tio. 


Na yegada di e patruya a bin 
compronde cu aki ta trata di 
un persona cu lo a menasa 
un otro persona y a caba di 
bay na pia for di e sitio. E lo 
tabatin e arma di candela den 
su tas. 


Un poco mas panort na e ro- 
tonde di Santa Cruz polis a 
logra topa e sospechoso, me- 
sora polis a detene y a rista 
den su tas pero no a haya 
ningun arma di candela. Po- 
lis a confisca e tas y a bay cu 
e sospechoso na warda di 
Santa Cruz. 


2 Turista herida durante 
tour cu ATV na Ayo ora un 
a perde control y esun su 
tras tambe 

Resultado Sorteo 
Juni 19 


Cadena Alexander Lottery ta presenta resultado di weganan di suerte 


merdia 




9653 


FP 


2073 


Sorteo # 4301 


Sorteo # 1175 


Sagitario 


X2 


082 


Sorteo # 4301 


Sorteo # 2357 


7126 


5085 


Sorteo # 4301 


FP 


2118 
8472 


22 
Letter 
J 


0 
1 


23 


882 


0 
7 


206 


0 
0 
0 
0 
0 





09-16-17-24-25 


02-20-27-28-34 


7471 


Joker 


2647 
925.000,- 


x Jackpot 
x Match 4+ 


Proximo Jackpot 


FP 


266 


x Jackpot 


Sorteo # 8272 
Sorteo # 2502 


Sorteo # 2021 


2817 


9394 


Sorteo # 7316 


x Jackpot 


x Match 4 
x afl. 12,00 


X2 


7924 


Sorteo # 6075 


Sorteo # 1005 


x afl. 500,00 


x afl.15,00 
x afl 50.00 


Virgo 


Mega Ball 


Proximo Jackpot 


290.000,- 


x match 4 


Sorteo # 


Sorteo # 


x afl 8,00 
x Match 4 
0188 


FP 


Proximo Jackpot 


105.000,- 


Sorteo # 6507 


Afl. 390.000,- 


anochi 


diario 
Korsou 
super4 
flamingo 


6242 
4677 
2003 
2486 
9856 
8497 
super5 
9417 
5572 
0330 
- 
5373 


Dia 31 di juli ta ultimo dia pa entrega declaracion definitivo di 
winstbelasting 2023 y haci pago corespondiente 


Dia 31 di juli proximo ta e 
ultimo dia cu por entrega 
e declaracion definitivo di 
winstbelasting 2023 y haci 
e pago corespondiente. E 
fecha final tawata 1 di juli 
2024. Riba peticion di e 
asociacion di consehero- 
nan fiscal, Departamento 
di Impuesto a dicidi pa 
duna e contribuyentenan 
un poco mas tempo pa 
motibo di introduccion 
di e formulario digital 
nobo y ta brinda asina 
tur contribuyente incluso 
nan consehero fiscal un 
luna mas di tempo pa por 
cumpli. 


Manera conoci, entrante aña 
fiscal 2023 mester entrega e 


declaracion di winstbelasting 
den forma electronico via e 
portal “BO impuesto”. 


Entrega e declaracion y haci 
pago 


E ultimo dia pa entrega e 
declaracion y haci e pago di 
winstbelasting di aña 2023 ta 
bira 31 di juli 2024. Si acaso 
no ta alcansa pa entrega e de- 
claracion definitivo pa dia 31 
di juli proximo, lo mester en- 
trega e declaracion provision- 
al (voorlopige aangifte) y haci 
e pago corespondiente no 
mas laat cu dia 31 di juli 2024. 
Inspector lo evalua e peticion 
y si e contribuyente cumpli 
cu e condicionnan pa exten- 
sion, e ultimo dia pa entrega 
e declaracion definitivo y haci 


e pago corespondiente ta bira 
dia 2 di december 2024. 


Incumplimento 


Contribuyentenan 
cu 
no 
cumpli cu entregamento di 
e declaracion definitivo, lo 
haya un cobransa adicional 
esta un ‘naheffingsaanslag’ 
inclui boet. Mescos ta conta 
si acaso e cliente a paga un 
suma menos cu locual el a 
declara na winstbelasting. E 
boet pa incumplimento di 
entregamento di e declara- 
cion ta maximo Afl. 2,500. 
Si e contribuyente no haci e 
pago di winstbelasting of no 
haci e pago corectamente, e 
boet ta maximo Afl. 10,000. 


Departamento di Impuesto 


ta conseha tur contribuyente 
di winstbelasting y/of nan 
conseheronan fiscal pa no 
warda te na ultimo pa entrega 
e declaracion y haci e pago di 


winstbelasting 
corespondi- 
ente pa evita un cobransa adi- 
cional (naheffingsaanslag) y e 
boet pa incumplimento. 


Procedura pa biaha cu 
menor di edad 


Diamars mainta, direc- 
tor di Inmigracion Aruba 
(IA), Sr. Andrew Hoo, a 
duna un conferencia di 
prensa tocante e proce- 
dura pa biaha cu menor di 
edad. Manera ta 
conoci, 
tin 
diferente 
rekisito pa biaha cu un 
menor di edad, pues a 
delinea esaki mirando cu 
vakantie di scol ta den 
porta. 


Cada aña, Inmigracion Aru- 
ba, ta confronta diferente 
caso caminda mayornan pa 
un of otro motibo no tin e 
documentonan necesario pa 
biaha cu un menor di edad, 
p’esey desde dos aña pasa e 
formulario di permiso ta ob- 
tenibel riba e pagina di Gobi- 
erno, esta: www.gobierno.aw 
, asina comunidad por down- 
load esaki facilmente ora ta 
biaha cu un menor di edad. 


Segun director di Inmigra- 
cion Aruba, e procedura ta 
necesario, pasobra Aruba tin 
cu cumpli cu e reglanan in- 
ternacional contra traficacion 
di hende (mensenhandel en 
mensensmokkel). 
Tambe, 
mester proteha e menor di 
edad di, por ehempel, se- 
cuestro. 


Cada persona cu ta desea di 
biaha cu un menor di edad, pa 
cualkier motibo, sea vakantie, 
biahe di scol of biahe pa de- 
porte tin cu yena e formular- 
io “Toestemming reizen met 
minderjarig kind” (Permiso 
pa biaha cu un menor). Asi- 
na por demostra, ora di pasa 
control na Inmigracion, cu di 
berdad tin permiso pa biaha 
cu e menor di edad. 


Un bes cu download e for- 
mulario, mester yena esaki 
completamente. Hunto cu e 
formulario, mester entrega e 


siguiente documentonan: 
- Copia paspoort di esun 
cu ta duna permiso (mayor/ 
voogd); 
- Copia paspoort di acom- 
pañante; 
- Copia paspoort di e 
menor di edad; 
- Si ta aplicabel, copia di 
permiso valido; 
- Si ta aplicabel, copia di 
gezag register; 
- Copia di pasashi di re- 
greso. 


Banda di esakinan, ta posibel 
pa entrega e “geboorteakte” 
di e menor di edad, sinem- 
bargo esaki no ta necesario 
si cumpli cu e prome rekisi- 
tonan menciona. 


Mester hiba e formulario y 
tur otro documento na ofi- 
cina principal di Inmigracion 
Aruba pa control y stempel. 


Inmigracion Aruba ta haci 
un apelacion na cada mayor/ 
persona cu ta desea di biaha 
cu un menor di edad, pa tene 
cuenta cu e proceso aki por 
tuma tempo den e temporada 
druk di vakantie, pues ta sug- 
eri pa hiba e formulario y tur 
otro documento, minimo 4 
dia prome cu biaha. Di e for- 
ma aki, lo evita di haya prob- 
lema y/of perde vuelo. 


Keda pendiente pa ricibi mas 
informacion den e simannan 
nos dilanti. 


SERVICIO/gEnERal 
a20 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Eagle 
Tel. 587 9011 


San Nicolas: 
Centro Medico 
Tel. 584 5794 


TA BUSCA 


anandi skin Care and Therapist 
ta busca 
Shoonheids Specialits 
por yama na 
Tel.594 5402 


_______________________________218069 


Algun tips pa ora bo no por keda paden 
durante un ola di calor 


(AP) - Ta calor y cada bi- 
aha ta birando mas calor 
pa empleadonan y cual- 
kier persona cu mester 
ta pafo durante un ola di 
calor. Mas di 70 miyon 
persona tabata bao alerta 
di calor extremo na Mer- 
ca dialuna. 


Ademas, e calor ta uno cu lo 
dura. Humedad excesivo lo 
haci e calor sinti mas pio ai- 
nda. “E duracion di e ola di 
calor ta notabel y potencial- 
mente entre esun mas largo 
cu a experiencia den decada 
na algun localidaad,” Na- 
tional Weather Service a bisa 
durante e fin di isman. 


Esaki ta peligroso. Servicio- 
nan di emergencia medico 
na Merca ya caba a desplega 
pa emergencianan relaciona 
cu calor mas di 2,400 biaha 
entre 1 pa 14 di juni, segun 
data cu gobierno ta colecta. 


For di hardineronan te na 
personanan cu ta traha den 
construccion, no ta tur hen- 
de por keda paden. Aki algun 
tip pa cuida nos mes durante 
e olanan di calor 


Haci loke bo tin cu haci for 
di trempan 
For di Sur California na par- 
tinan di New England y for 
di e frontera Canades te na 
Florida Keys, temperaturan- 
an e siman aki ta premira di 
subi mas cu 90 grado y te 
hasta na 100 den cierto luga, 
segun National Weather Ser- 
vice. 


Chris Sanders ta opera Pow- 
der Monkey Fireworks, cual 
ya caba ta preparando pa cel- 
ebracion di Dia 4 di Juli na 
Missouri. Bentanan ta cum- 
insa e siman akiy emplead- 
onan ya caba a cuminsa sortia 
nan productonan. 


Sander a bisa cu e emplead- 
onan ta haci e trabao mas pisa 
mainta trempan prome cu 
e calor aumenta. E tentnan 
ta laga aire pasa pero no tin 
airco. 


“Nos tin hopi fan, nos em- 
pleadonan por basha awa riba 
nan cabes y para dilanti e fan 
cada 5 pa 10 minuut, nan por 
tuma hopi break,” Sander a 
bisa. Empleadonan tambe 
por bay un camper cu airco 
cu tin riba e sitio. Sander ta 
encurasha come na un res- 
taurant cercano pa nan por 
mantene nan mes lo mas 
fresco cu por. 


Si e ta mira necesario, e ta 
manda nan cas. 


Pronostico di tempo 


Tempo: 
Awe tardi y awe nochi: par- 
cialmente nubia y seco 
Den marduga y mañan: par- 
cialmente nubia cu un awa- 
sero breve 


Temperatura maximo 33 gra- 
do Celsius 
Temperatura minimo 28 gra- 
do Celsius 
Indice di calor (heat index) 
den y rond di oranan di mer- 
dia: 34 pa 40 grado Celsius 
Uv index: 12 


Bahada di solo: 7:07pm 
Subida di solo: 6:16am 


Biento: 
Modera te basta fuerte for 
di direccion oost; forsa 4 te 
5 (20 te 39km/ora, 11 te 21 
nudo). 
Durante di dia fuerte te po- 
siblemente duro den rafaga; 
forsa 6 te 7 (40 te 61km/ora, 
22 te 33 nudo) 


Situacion general di tem- 
po pa proximo 24 ora: 
Na e momentonan aki no 
tin disturbio di importan- 
cia pa weer local. Humedad 
disponibel lo por induci un 
awasero pasahero te breve, 


esaki principalmente den or- 
anan di marduga y mainta. 


Mas aleu por bisa cu stof 
di Sahara den concentra- 
cionnan varia lo stroba visi- 
bilidad 
Un poco y produci aire di 
calidad abou durante prox- 
imo dia of dos. Na person- 
anan cu tin 
Problemanan respiratorio ta 
wordo sugeri pa tene esaki 
na cuenta. 


Condicionnan maritimo/ 
estado di lama: 
Na partinan protege di costa: 
keto, rond di 1 pia. 
Na partinan zuid: trankil te 
modera, entre 2 pa 3 pia. 
Na partinan oost te noord- 
west di costa: modera cu ola- 
nan alrededor di 4 pa 5 pia. 

Señor ta mi wardador, mi’n tin falta 
di nada 
Den cunucu di yerba berde e ta 
ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu inmenso dolor y tristesa na 
nos curazon, pero conforme cu e 
boluntad di Dios, nos ta anuncia 
e fayecimento inesperadamente 
di nos casa, mama, wela, ruman y 
tanta. 
Bera Soledad Quandt Quandt 
Mihor conoci como Sole 
*26-05-1961 †14-06-2024 
Mayornan: † Maria A. Quandt y † Dionisio A. Rincones 


Esposo: Pedro Luis “Peyo” Quandt 


Yiunan: 
†Luis Alberto Quandt 
Nazary Quandt y jiu 
Franchesco Quandt y Nurienne Holsman y famia 


Nietonan: 
J’Dion y J’Lyon Quandt y mama Anette Peterson 
Romaissa Quandt y mama Salima Boumadfaa 
Jaheal Quandt 
Aleny Quandt 


Rumannan: 
Maria Theresa Quandt y famia 
Junior Quandt y Sabrine Montesant y famia 
Liliana Quandt y JJ Tromp y famia 
Rina y Elpidio Mejia y famia 


Subrinonan: 
Lusadelle Ibarra y famia 
Charles Ibarra y famia 
Junenaica Ibarra y famia 
Saul Ibarra y famia 
Krishna Mejia 
Jeshua Mejia y Tiana Tromp 


Tanta y omonan: 
†Alicio Quandt y famia 
†Federico Quandt y famia 
†Johens y Fanny Quandt y famia 
Victor Quandt y famia 
Ina Croes y famia 
Francisco Rincones y famia 
†sidro Rincones y famia 
†Luis Rincones y famia 
Eric Rincones y famia 
†Rosario Rincones y famia 
Erica Rincones y famia 


Primonan: 
Dino, Alexander, Carlos, Lawrence, Shannon, 
Romar,Edward, Francis, Mary, Sandra,Sharon, Luigi, 
Junior, Omaira, Everick, Elwin, Edmar, Linda, Miloushka, 
Rogene,*Guillermo, Ashron 


Comer y compernan: 
Mayra Aparicio y famia, Jaime Mejia y famia, Myladis 
Quandt y famia, Bito Vrolijk y famia, Camala Peterson y 
famia, Karel Castro y famia, Victoria Sevinger, Carina Fingal 


Su bon amigonan: 
Benny Sevinger y famia, Richard Bargues y famia, Gerald y 
Mireille Franca y famia, Magda Steenen y famia, Leo Lopez, 
Rosa Perez y famia 


Y demas famia, prima, primo, amiga amigo, iha, bisiña y 
conocirnan cu ta muchu hopi pa menciona 


Oportunidad pa condolencia lo ta Diahuebs di 7 pa 9 na 
avenida alo tromp 52 


Ta invita pa acto di entierro cual lo tuma lugar diabierna 
21 di juni 2024, na misa Pro Cathedral San Fransisco De 
Asis na Playa di 2.00pm pa 4.00pm y despues lo sali bai pa 
santana catholico na Playa. 


Lagrima y flornan por seca, su 
recuerdonan y tur loke el a haci y 
significa pa nos, lo keda graba pa 
semper den nos mente y curason. 
“Cerca Dios mi alma ta na paz, ta di 
DJ’E mi salbacion ta bin” Salmo 62:1 


Cu dolor na nos curason pero 
conforme cu boluntad di Dios, nos 
ta participa fayecimento di nos Casa, 
Mama, Wela, Yiu y Ruman: 
Lisanne G.M. Tromp-Dijkhoff 
Mihor conoci como “Liesje” 
*11-10-1966 – †17-06-2024 


Na nomber di su: 
Querido Esposo: Florentino Tromp 


Yuinan: 
Sheeba Carmona Sheik y Esposo Amilcar Carmona y yuinan 
†San Deep Singh 
Lizandro Tromp 


Nietanan: Shaniqua Kock y Alysha Kock 
Nieto: Nathaniel Carmona 


Mama: Bernadeta “Deta” Jacopucci 
Tata: Emilio “Milo” Dijkhoff 


Rumannan: 
Haidi Dijkhoff y Robert Webb I famia 
Vilma Dijkhoff y Cyrill Vrolijk I famia 
Sandro Dijkhoff y Famia 
Christina Dijkhoff y Vicente Amadis I famia 


Subrina y sobrinonan y sobre sobrino(a) nan, Swa y 
Cuñanan, Tanta y Omonan, Primo y primanan 


Su Ihá: Zeralda Mora-Blom 


Demas famia y amistades nan y coleganan di trabow di 
Divi & Tamarijn All Inclusive Famianan: Tromp, Dijkhoff, 
Jacopucci, Kock, Carmona, Maduro, Blom, Mora, Luydens, 
Croes, Ismail, Amadis, Webb, Giel, Vrolijk, Geerman, 
Petrocchi, Henricus, Krozendijk, Elizabeth, Trimon, Van 
Egmond. 
Acto di entiero y condolencia lo tuma lugar dia: diahuebs 
20 di juni 2024 na Aurora Funeral Home Orario di 9am – 
11am. Despues lo tin acto di cremacion den seno familiar. 


Su deseo ta pa bisti na colornan alegre: 
Su color nan preferi ta lila y fucsia. 


Nos disculpa si den nos tristeza nos por a lubida algun 
famia. 


Despues di entiero no ta ricibi bishita di condolencia na cas. 


Lo E seca tur lagrima for di nan wowo, 
y morto lo no existi mas, lo no tin nada 
di rou , nada di yoramento, nada di 
dolor mas pasobra tur cos di antes a 
pasa bai Rev. 21:4 


y awor , ata mi aki para na bo porta 
Salmo 122 


A bai pa encontra esnan cu a bai su 
dilanti 
Joseph Wilbert Stanley Pourrier 
*11- 09- 1961 – 17- 06- 2024 


Acto di entierro lo wordo anuncia despues 


Dios ta amor . . . Y amor ta Dios 
Maske mi no ta na e mundo aki, tur dia 
lo mi ta banda di boso curason, mi por 
stens di loke Señor ta hasi. 
(Salmo 33) 


A bai sosega den braza di Señor nos ser 
stima: 


Sra. vda. Louisa Feliciana - Winterdaal 
Cariñosamente yama "Nana". 
*4 Februari 1933 – † 14 Juni 2024 


Na nomber di su Esposo: † Isidro "Chido" Feliciana 


Yiunan: 
Maiky y † Diana Feliciana - Zievinger y yiu 
† Ruben y Lucia Feliciana - Werleman y yiunan 
Rosendo y Elizabeth Feliciana - Pertuz y yiunan 
Roland y Debby Feliciana - Bastin y yiunan 
† Oslin Feliciana 
Leo y Lientje Feliciana - Croes y yiunan 
Ronny y Gina Feliciana - Maria y yiu 
Lourdes y Maickel Kock - Feliciana y yiunan 
Linda y Rubin Ponson – Feliciana 


Rumannan: 
† Simona y † Dufi Rasmijn y famia 
† Maria y † Poli Kelly y famia 
Lucia Winterdaal 
Olga y † Leandro Franken y famia 
† Rita y † Alex Werleman y famia 
† Ale Winterdaal 
† Felis Winterdaal 
Swa y cuñanan: 
† Raymundo y † Elizabeth Feliciana y famia 
Chonai y Mona Feliciana y famia 
† Catharina Feliciana y famia 
† Chomon y † Imelda Feliciana y famia 


Nieto(a)nan: Dianmary y Dave, Maureen y Cedrick, 
Ruthmila, Riangelo y Merelee, Renwick, Raisa y Robert, 
Rodwin y Vera, Roselyne y Armando, Dustin y Vanessa, 
Kyra y Travis, Brandon y Ashlynd, Aljee y Lily, Siljee, 
Stephanie, Loumaishka y Neo, Jamison y Roxany, 
bisanieto(a)nan y tataranieto(a)nan. 


Ta invita tur sobrino y sobrinanan, primo y primanan, 
bisiñanan, conocirnan, su ayudante Kuki, tur cu a stime, 
y demas famia; Feliciana, Winterdaal, Zievinger, Williams, 
Werleman, Maria, Kock, Ponson, Rasmijn, Franken, Croes, 
Kelly, Hernandez, Williams, Monier, Pertuz, Bastin, Figaroa, 
Gomes, Jansen, Coleman, Litton, Arendsz, Geerman, pa e 
acto di despedida cu lo tuma lugar: Diahuebs 20 di juni 
2024 di 9or di mainta pa 11or di mainta na Misa Santa 
Filomena na Paradera. 
Response lo cuminsa pa 11:00 am y despues lo sali cu e 
defunto stima pa Santana na Paradera. 
Nos disculpa si den nos tristesa nos por a lubida algun famia 
of conocir. 


Laga tur loke ta spera mi ta bunita 
Laga tur locual cu mi encontra na 
caminda ta bunita 
Laga tur locual cu mi laga atras keda 
bunita y 
Laga esakinan termina den tur 
buniteza. 


Nos ta anuncia fayecimento di: 


Rosiane Lubin 
Mihor conoci como:”Nain” 
*20-04-1945 - †15-06-2024 


Acto di entiero lo wordo anuncia despues 

Lagrima y flornan por seca, su recuerdonan y tur loke 
el a haci y significa pa nos, lo keda graba pa semper 
den nos mente y curason. 
“Cerca Dios mi alma ta na paz, ta di DJ’E mi salbacion 
ta bin” 
Salmo 62:1 


Cu dolor na nos curason, nos ta participa fayecimento 
di nos ser stima: 


Sr. vdo. Melecio Briesen 
Cariñosamente yama “Ale of Papa Grandi” 
*21-11-1933 - †16-06-2024 


Su casa: 
†Ana Maria Briesen Heronimo 


Yiunan: 
Lodrico (Ludi) y Evalyn y famia 
Edwin (Tico) y Miriam y famia 


Yiunan di Criansa: 
†Jossy y Lourdes 
Amanda y Benito 
Doortje y Dino 


Nietonan: 
Jack y Nathalie 
Joanda y Lenny y famia 
Joally y famia 
Jorrick y famia 
Jolaine 
Joselito y yuinan 
Marina y yuinan 
†Frenky y yiu 
Josmar y yuinan 
Jose y yuinan 
Jermain 
Jaimir 
Andre y Nancy y famia 
Andreina y Marvin y famia 
Jasmila y Edward y famia 
Francis y Danilka 


Su ayudante principal: Julia Yanet Parada 
Co-ayudante y asistente: Jasmila Heronimo, Jay 
Heronimo, Luz Merry Echaverria, Betty, Cathy 
Moncayo, Jacky Rosso, Martha Ramirez, Natalia 
Penagos, Selly Werleman Everon. 


Swa: Cornes Maduro 


Subrinonan: Ronny, Siegfried y Benky 


Tur primo y primanan, amigo(a) y bisinjanan, ihanan, 
conocirnan y demas famia Heronimo, Briesen, 
Briezen, Croes, Krosendijk, Growell, Henriquez, 
Tromp, Everon, Gamarra, Dania, Kock, Geerman, 
Ras, Gomez, Loopstok, Dirksz, Boekhoudt, Feliciano, 
Erasmus, Maduro y Pereira. 


Oportunidad pa condolencia lo ta Diabierna 21 di Juni 
2024 di 7.00 pa 9.00 pm na Aurora Funeral Home 
Acto di entiero lo ta diasabra 22 di juni 2024 di 2.00 
pa 4.00 pm na Aurora Funeral Home. Cremashon lo 
tuma lugar den seno familiar. 


Disculpa nos si den nos tristesa nos por a lubida algun 
familiar, amigo of conocir. 


Di berdad, berdad, mi ta bisa 
boso, esun cu tende mi palabra y 
kere esun cu a mandami, tin bida 
eterno, y no ta bin pa huicio, ma a 
pasa for di morto pa bida. JUAN 
5:24. 


Cu inmenso dolor na nos curazon 
a bay sosega nos dilanti den 
reino di dios nos mama, abuela, 
bisabuela, tatarabuela, 


Sra, Maria Geerman Henricus 
Na e bunita edad di 98 aña 
Mihor konoci como Nini of Dudu 
*21-11-1925 - †18-06-2024 


Su casa: †Pedro Everon Henricus 
Su yiunan: 
Juanita Henricus y Fam 
Carin Rodriquez y †Juan Rodriquez y Fam 
Irma Henricus y Fam 
Cristina y Tico de Mey y Fam 
Rafael Henricus y Mena na Hulanda 
Rufino y Thea Henricus y Fam na Hulanda 
Oscar (Robby) Henricus y Famia 


Cu y stima manera yiunan: 
Raymond (Otty) Ras 
Wendy Koolman 
Patrick Henricus 
Kimberly Werleman 


Nietonan: 
Valentino (Vale) y Paola Ras y Fam 
Raymond (Otty) y Suzette Ras y Fam 
Anthony Ras y Fam 
† Gilbert (Bechi) De Mey 
†Edgar (Galacha) Ras 
Alexander (Eky) De Mey 
Giovanny Henricus y Fam na Hulanda 
Johnmarc Henricus y Fam na Hulanda 
Angelo Henricus y Fam na Hulanda 
Patrick Henricus na Hulanda 
Roberto Henricus y Fam 
Nietanan: 
Wendy Koolman y Xiomara Gomez 
Lisette y Cesar Revilla Ras y Fam 
Jacqueline Rodriquez y Tico y Fam na Hulanda 
Julisa (Lila) Rodriquez y Fam 
Roxanne (Chana) Henricus y Fam 
Angelice De Mey y Fam 
Alicia Y Casa Na Hulanda y Fam 
Janine Henricus y Fam 


Bisanieto y bisanieta nan tataranieto y tataranieta nan mucho 
hopi pa menciona 


Su rumannan: 
†Reinilla y †Boei Leon 
†Adriana y †Porfillio V/Der Biezen 
†Brigida y †Jacobo 
†Ana Geeerman 
†Daniel Geerman 
†Johan Geerman 
Florita y †Dabian Kelly Fam 


Subrino y sobrinanan, prima y primonan, comer y 
compernan, ihanan y Demas famia Geerman, Henricus, 
Rodriquez, Demey, V/Der Biezen, Leon, Ras, Kelly, Dirksz, 
Werleman, Carasquerro, Innocencia, Croes, Angela, 
Koolman, Tromp, Falcones. 


Ex companera(o) nan di Kibrahacha 


Acto di entierro y condolencia lo tuma lugar dia: diasabra 22 
di juni 2024 na Aurora Funeral Home orario di 11am y pa 
1:00pm nos lo ta saliendo pa Misa Inmaculada Concepcion 
Santa Cruz di 2:00pm pa 4:00 pm y despues lo sali bay pa 
Santana Catholica Santa Maria na Santa Cruz. 


Disculpa nos si den nos dolor y tristeza nos por a lubida 
algun famia, amistad of conocir. 


Jihadinan di Sahel 
na Africa a crusa den 
nort di Nigeria, segun 
rapport nobo 


(AP) — Combatientenan Jihadista kende pa 
largo a opera den e region volatil di Sahel na 
Africa a reloca den nort-occidente di Nigeria 
despues di a crusa for di bisiña Benin, segun 
un rapport diaranson, e tendencia mas re- 
cien den e movemento di e militantenan pa 
nacionnan mas afluente den costa occidente 
Africano. 


E extremistanan pensa di tin vinculo cu al-Qaida 
den ultimo aña a crusa for di e region nort di Be- 
nin y a reloca na Parke Nacional Kainji Lake, un di 
e mas grandinan di Nigeria, unda otro gruponan 
arma tambe tin acceso, segun e rapport di think 
tank Clingendael Institute, cual a haci investiga- 
cion extenso den e Sahel. 


Residentenan cerca di e parke a bisa Associated 
Press cu e facilidad, cu ta alberga un di e pobla- 
cionnan di leon den reduccion mas rapido na Af- 
rica Occidental, ta cera pa mas cu un aña pa motibo 
di menasa di seguridad for di gruponan arma ata- 
cando bario- y camindanan cercano. 


E situacion di seguridad na e parke di 5,300km2 na 
estado Niger y na e frontera cercano cu Benin ta 
“bayendo for di man” y ta “un situacion hopi mas 
explosivo di loke nos a anticipa,” segun Kars de 
Bruijne, un di e autornan di e rapport y un senior 
research fellow na e instituto. 


E “presencia sosteni” di e gruponan arma den e 
parke ta e prome señal di un conexion entre e ex- 
tremistanan local di Nigeria cu a lansa un insur- 
gencia di un decada largo den su region nort, y 
militantenan vincula cu al-Qaida for di Sahel, e sur 
arido di Desierto Sahara, Bruijne a bisa. 
Nan presencia ta un oportunidad pa e extremistan- 
an reclama exito a gran escala den ambos pais, cual 
ya ta destrui pa atakenan mortal den añanan recien, 
el a agrega. 


Conoci como un hot spot global pa extremismo 
violento, e crisis di seguridad empeorando den Sa- 
hel ta yega mientras golpinan di estado ta sacando 
gobiernonan democratico. Mientras e gobiernon- 
an militar ta lucha pa contene e violencia, cada bes 
mas nan ta kibrando lasonan di seguridad cu part- 
nernan tradicional manera Francia y Merca y bus- 
cando sosten cerca Rusia. 


E rapport Clingendael ta bisa cu no ta cla kico e 
motibo ta pa e extremistanan di Sahel den e parke 
ni kico nan relacion ta bay ta cu otro gruponan 
arma eynan. Analistanan di seguridad ta bisa cu 
esaki ta ofrece oportunidad pa logistica y mas in- 
fluencia memey di comercio ilegal door di e fron- 
tera poroso. 

Centenares a fayece durante e aña aki su peregrinacion Hajj na Saudi 
Arabia a causa di calor intenso 


(AP) - Centenares di per- 
sona a fayece durante e 
aña aki su peregrinacion 
Hajj 
na 
Saudi 
Arabia 
mientras nan tabata en- 
frenta 
temperaturanan 
halto na sitionan santo 
Islamico den e Reino di 
desierto, oficialnan a bisa 
diaranson mientras hende 
tabata purba yega na e 
curpa di nan sernan keri. 


Saudi Arabia no a comenta 
tocante e cantidad di morto 
den medio di e calor duran- 
te e peregrinacion, rekeri pa 
tur Musulman por lo me- 
nos un biaha den nan bida, 
ni a papia tocante e posibel 
causa di esaki pa esnan cu a 
fayece. Sinembargo, centena- 
res di persona a presenta na 
Emergency Complex den Al- 
Muaisem purbando di ricibi 
informacion tocante e famil- 
iarnan disparci. 


Un lista circulando online 
ta sugeri cu por lo menos 


550 persona a fayece durante 
Hajj, cual ta dura 5 dia. Un 
medico cu a papia cu The As- 
sociated Press bao condicion 
di anonimidad pa trata infor- 
macion cu no ta publica na 
e publico pa gobierno a bisa 
cu e nombernan den e lista 
ta aparenta di ta genuino. E 
medico y otro oficial, cu a pa- 
pia bao condicion di anonim- 
idad tambe, a bisa cu e ta kere 
cu por lo menos 600 persona 
tabata na e facilidad. 


Fayecimentonan ta comun 
na Hajj, cual a yega di atrae 2 
miyon persona na Saudi Ara- 


bia. A yega di tin estampida y 
epidemia den e historia di e 
peregrinacion. 


Cada aña, Hajj ta atrae miles 
di peregrino for di nacionnan 
di ingreso abao, “varios ken 
tin tiki, si acaso, cuido di 
salud prome cu Hajj,” un ar- 
ticulo den e edicion di April 
di Journal of Infection and 
Public Health a bisa. Male- 
sanan por plama entre e per- 
sonanan reuni, varios kende a 
spaar henter nan bida pa nan 
biahe y por ta hende di edad 
cu ya caba tin condicion di 
salud pre-existente, e articulo 


a splica. 
Sinembargo, e cantidad di 
mortonan e aña aki ta sugeri 
algo a causa cu e cantidad di 
mortonan a aumenta. Ya caba, 
varios pais a bisa cu algun di 
nan peregrino a fayece a cau- 
sa di e calor cu a golpia e si- 
tionan na Mecca, incluyendo 
Jordan y Tunisia. 


E temperaturanan riba dia- 
mars a yega 47 grado Celsius 
na Mecca y a sitionan sa- 


grado, segun Saudi National 
Center for Meteorology. E 
personanan a mira algun per- 
sona cay flauw mientras nan 
tabata purba ehecuta e ac- 
tonan simbolico. 


Na Grand Mosque den Mec- 
ca, e temperaturanan a yega 
te 51.8 grado Celsius riba di- 
aluna aunke e peregrinonan 
a sali bay Mina caba segun e 
autoridadnan. 


Sudan ta acusa e EAU di stimula guera cu 
arma pa rivalnan paramilitar 


(AP)—E 
gobierno 
Su- 
danes a acusa e Emiratos 
Arabe Unidos ayera di 
stimula e guera den e pais 
Africano por medio di 
provee arma pa un forsa 
paramilitar rival. E EAU a 
descarta e acusacion como 
“ridiculo”, yamando “un 
abuso bergonsoso pa un di 
e partidonan den guera.” 


E conflicto a bin durante 
un reunion di e Conseho di 
Segurity di ONU na cual e 
secretaria-general 
assistent 
Martha Pobee a adverti cu ta 
cometiendo atrocidadnan en- 
tre e liña etnico den e region 
di Darfur na Sudan. El a urgi 
un alto el fuego inmediato 
den e capital norte di Darfur, 
El Fasher, cual a ser acosa pa e 
para-ehercito Rapid Support 
Forces, “pa preveni mas atro- 
cidad, proteha infrastructura 
critico y alivia sufrimento di 


ciudadano.” 


Embahador 
Sudanes 
Al- 
Harith Mohamed a acusa e 
para-ehercito Rapid Support 
Forces di “destructivamente 
lansando” su guera cu e eher- 
cito Sudanes y atacando civil- 
nan, yuda pa armanan for di e 
EAU. El a bisa cu Sudan tin 
evidencia di e EAU suminist- 
rando arma y cu e gobierno lo 
entrega un documento riba e 
accionnan di EAU pa e Corte 
Criminal Internacional. 


E embahador di EAU, Mo- 
hamed Abushahab, a bisa cu 
eseynan tabata “acusacionnan 
falso” y a demanda pakico e 
gobierno Sudanes ta nenga 
di debolbe na discusionnan 
di paz. Expertonan di ONU 
monitoriando un embargo 
di arma na Darfur a reporta 
evidencia “creible” na januari 
cu e EAU a manda arma pa e 


Rapid Support Forces varios 
biaha den un siman for di 
Chad. 


Eden Wosornu, director di 
operacion pa e oficina hu- 
manitario di ONU, a conta 
e conseho cu e bidanan di 
800,000 ciudadano pega na 
El Fasher tabata “colgando 
den balans,” mencionando 
e riesgo di atrocidad masal 
y advertiendo cu e violencia 
den e ciudad “ta djis e tip di 
e ijsberg”. 


El a bisa cu bombardeo in- 
discriminante ta afectando 
miyones di hende na Dar- 
fur, violencia sexual ta keda 
predominante, y “hambruna 
ta iminente.” Casi 5 miyon 
hende ta enfrenta nivelnan 
emergente di inseguridad ali- 
mentario y mas cu 2 miyon 
den 41 “hotspot di hambruna 
ta den riesgo halto di cay den 
hambruna catastrofico den e 
proximo simannan,” Wosor- 
nu a bisa. 


Sudan a cay den conflicto na 
mey april 2023, ora tension- 
nan entre su ehercito y lider- 
nan paramilitar a plama den e 
capital, Khartoum, y a plama 
pa otro region incluyendo 
Darfur. ONU ta bisa cu mas 
cu 14,000 hende a ser asesina 
y 33,000 a keda herida. 

Kico ta conoci, y no conoci, tocante e acuerdo di partnership firma pa 
Rusia y Nort Korea 


(AP)—Ambos presidente 
Ruso Vladimir Putin y 
lider Nort Koreano Kim 
Jong Un ta bisa cu e part- 
nership strategico cu nan 
a firma ayera ta un logro. 
Pero ningun banda a pu- 
blica e texto di e acuerdo 
cu a resulta for di nan 
cumbre na Pyongyang, y 
su consecuencianan pa e 
terminonan largo no ta 
claro. 


Relacion entre Rusia y Nort 
Korea a relaha significante- 
mente den e ultimo añanan 
den medio di e acrimonia 
creciente di Rusia cu e West 
tocante e invasion di Ucrania 
y supresion di tur oposicion 
domestico. E acuerdo por 
trece nan mas hunto, mien- 
tras cu e ta presenta desa- 
fionan nobo pa e comunidad 
internacional. 


Putin a conta den un reunion 
despues di firma cu “e acuer- 
do di partnership compren- 
sivo ta provee, entre otro, pa 
e provision di asistencia mu- 
tual den e evento di agresion 
contra un di e partidonan in- 
clui den e documento aki.” 
Esaki ta trece cune e pregunta 


di kico por ser considera 
“agression.” Historicamente, 
ambos partido a usa e palabra 
pa denuncia accionnan cu no 
ta cumpli completamente cu 
loke por considera un atake 
fisico, of hasta un cyberatake. 


Nort Korea ta tuma un per- 
spectiva specialmente mas 
amplio. Ta comun pa Pyong- 


yang yama e ehercicionan 
militar entre Merca y Sur 
Korea como “agression,” de- 
scribiendo nan como pre- 
paracion pa invasion. Fre- 
cuentemente e nacion mes 
ta conduci su testnan misil of 
otro show militar como parti 
di un represalia. 


E supuesto agresionnan no 


mester ta accionnan mes. 
Nort Korea a denuncia crit- 
ica Mericano di e historia di 
derecho humano na Nort 
Korea como “e metodo prin- 
cipal di agresion, hunto cu 
menasa militar, (cu) e DPRK 
lo mester tuma den consid- 
eracion e opcion decisivo y 
resoluto pa defende e sobera- 
nia y seguridad di e estado 


den un manera amplio.” E 
nomber formal di e pais ta e 
Democratic People’s Repub- 
lic of Korea, or DPRK, na 
Ingles. 


Kico lo ta respuesta? 
E tipo di apoyo priminti den 
e acuerdo no a ser nom- 
bra detayadamente, a pesar 
di e clausula di Articulo 5 
di NATO cu ta rekeri na- 
cionnan miembro pa tuma 
e accion cu nan ta considera 
necesario. Den nan splica- 
cion di e acuerdo, ni Putin of 
Kim a bisa si e ta specifica si e 
asistencia lo ta tropa, material 
of algun otro sorto di ayudo. 


Kico ta e aspecto 
economico di e aliansa? 
E partnership tambe ta haci 
yamado pa relacionnan eco- 
nomico den desaroyo, un 
asunto specialmente impor- 
tante pa Nort Korea como 
cu e ta sufri di un variedad 
di sancionnan internacional. 
Nort Korea mester producto 
y material, y na su turno por 
suministra e forsa laboral di 
Rusia cu trabao; e trahador- 
nan ey por converti salari- 
onan den rubles pa dollar of 
euro y manda placa cas. 


Netanyahu ta culpa Biden di retene armanan. Oficialnan Mericano ta 
bisa cu esey no ta e storia completo 


(AP)—Prome minister Is- 
raeli Benjamin Netanyahu 
a bisa diamars cu Merca ta 
reteniendo arma y a implica 
cu esaki tabata retrasando e 
ofensiva di Israel den e ciu- 
dad di Rafa na Gaza, unda 
bringamento a empeora e 
situacion humanitario di e 
Palestinonan, cual ya caba 
tabata catastrofico. 


Presidente Joe Biden a retrasa 
e entregamento di cierto bom 
desde mei pa via di preocupa- 
cionnan tocante e asesinato di 


civilnan na Gaza. Asina mes e 
administracion a haci nan best 
pa preveni cualkier sugerencia 
cu e forsanan Israeli a crusa un 
liña cora den e invasion di Ra- 
fah, cual lo causa un prohibi- 
cion riba transferencia di arma. 


Netanyahu, den un video cor- 
tico, a papia directamente na e 
camara den Ingles mientras el a 
critica Biden tocante e “limita- 
cionnan” den transferencianan 
di arma. 


“Ta inconcebible cu den e 


ultimo par lunanan, e admin- 
istracion a retene arma y mu- 
nicion pa Israel,” Netanyahu a 
bisa, agregando, “Duna nos e 
hermentnan y nos ta caba cu 
e trabao mas lihe.” Netanyahu 
tambe a bisa cu e secretario 
di estado Mericano Antony 
Blinken, den un bishita recien 
pa Israel, a bisa cu e tabata tra- 
hando duro pa trece un fin na 
e retrasonan. 


Sinembargo, Blinken a bisa 
diamars cu e unico pausa ta- 
bata relaciona cu e bomnan ey 
di mei. 


“Nos, manera boso sa, ta con- 
tinuando cu e evaluacion di un 
envio di cual presidente Biden 
a papia relacionando e bomnan 
pa via di nos preocupacionnan 
tocante nan uso den un area 
denso manera Rafah,” Blinken 
a bisa durante un conferencia 
di prensa di e departamento di 
estado. “Esey ta keda bao evalu- 
acion. Pero tur cos ta moviendo 
normalmente.” 


Netanyahu no a elabora riba 
ki tipo di arma Merca ta re- 
teniendo, y e ehercito Israel 


a nenga di responde riba un 
peticion di AP pa comentario. 
Ophir Falk, un consehero di 
politica den exterior pa Netan- 
yahu, a pospone preguntanan 
riba detayenan pa e gobierno 
Mericano. 


“Respondiendo na e declara- 
cionnan di e prome minister 
diamars, e secretaria di prensa 
pa e White House Karine Jean- 
Pierre a bisa, “En general nos 
no sa di kico e ta papiando. Nos 
echt no sa.” 


El a agrega cu Merca ta te- 
niendo “discusionnan con- 
structivo” cu Israel tocante e 
envionan para di bomnan pisa 
y cu e ta unico transferencia 
retrasa. Dos top democraat den 
congreso a claria caminda e si- 
man aki pa un benta di 15 biyon 
dollar di jetnan F-15 pa Israel 
pa bay dilanti, despues di un re- 
traso mientras cu un legislado 
tabata buscando contesta for di 
e administracion di Biden riba 
e uso actual di armanan Meri- 
cano den e guera na Gaza. 


Cu e guera entre Israel y 
Hamas den su di nuebe luna 


caba, critica internacional ta 
creciendo tocante e apoyo 
diplomatico y militar di Merca 
pa e campaña di destruccion 
sistematica riba Gaza di Israel, 
cu un costo halto di bida civil. 
E corte mas halto den ONU 
a conclui cu tabatin “un po- 
sible riesgo di genocidio” na 
Gaza—un carga cu Israel ta ne- 
nga. Israel ta culpa mortonan 
civil riba Hamas, bisando cu 
militantenan ta opera entre e 
poblacion. 


Netanyahu a disolve su gabi- 
nete di guera dialuna, un deci- 
sion cu a consolida su influencia 
riba e guera y probablemente 
disminuyendo e probabilidad 
di un alto el fuego. Criticonan 
ta acus’e di retrasa un fin na 
e guera pasobra esaki lo nifica 
un investigacion den e fayonan 
di gobierno riba 7 di october 
2023 y ta aumenta e probabi- 
lidad di eleccionnan nobo ora 
e popularidad di e prome min- 
ister keda abao. Netanyahu ta 
nenga e acusacionnan y ta bisa 
cu e ta cometi di destrui e eher- 
cito di Hamas y capacidadnan 
gobernante—ni mas con largo 
e por tuma. 


